
H RVATSKA U LADOST 

GODINA XXV. VELJAČA-OŽUJAK \°) ^ X BROJ 6-7 


PRVA GODIŠNJICA NEZAVISNE DRŽAVE HRVATSKE 

Približava se veliki dan, kad će čitav hrvatski narod, okupljen 
oko svoga Poglavnika Dr. Ante Pavelića, svečano proslaviti godiš¬ 
njicu osnutka Nezavisne Države Hrvatske . 

Hrvatska srednjoškolska, seljačka i radnička mladež diljem či¬ 
tave naše domovine dostojno će proslaviti ovaj povijesni dan. Ona će • 
toga dana ponoviti zavjet hrvatskih velikana i mučenika, koji su u 
prošlosti svoje živote žrtvovali u borbi za slobodu i bolju budućnost 
hrvatskog naroda. Toga dana zasjat će ponovno u srcima hrvatske 
mladeži svijetao spomen na sve borce Hrvatskog ustaškog oslobodi¬ 
lačkog pokreta, koji su godinama bili proganjani i mučeni po tamni¬ 
cama i na one uzorne heroje, koji su i svoje živote položili na oltar 
domovine. 

Hrvatska ustaška mladež posvjedočit će svojom vjerom, svojim 
radom i svojom spremnošću, da je dostojna onih, koji su izvojevali 
slobodu hrvatskom narodu. Ona će se pokazati nepokolebljivom u iz¬ 
vršenju svojih dužnosti prema hrvatskom seljačkom i radničkom na¬ 
rodu, i nema te sile, koja bi je u tome mogla spriječiti . 

»Svatko od nas mora biti uzor marljivosti, svaki od nas mora 
biti poput mrava, svaki od nas mora biti sabran, promišljen i požrtvo¬ 
van, mora biti velikodušan, čestit i moralan« to su riječi samog Po¬ 
glavnika. Hrvatska mladež je dobro upamtila te riječi. Ona zna, što od 
nje traži Poglavnik. A svi oni, koji bi možda Poglavnikove riječi i 
ustaška načela lakoumno shvatili, bit će odsječeni od zdrave cjeline i 
njih će vrijeme pregaziti. 

U ovim sudbonosnim danima najvećih povijesnih događaja, što 
ih čovječanstvo pamti, u danima stvaranja nove Europe hrvatska us¬ 
taška mladež napregnut će sve svoje sile, da što savjesnije ispuni 
svoju dužnost prema svome narodu. Ovo su dani djela, a ne riječi. 
Samo po djelima prosuđivat će se svaki pojedinac i određivat će se 
njegovo mjesto, koje je svojim radom zaslužio. 

Nepokolebljiva u odanosti i vjernosti svome Poglavniku hrvatska 
ustaška mladež okrunit će vijencem pobjede i zahvalnosti čelo prvog 
hrvatskog sina, koji je izveo hrvatski narod iz mraka i bijede na svi¬ 
jetlo slobode. 

SILVIJE STRAHIMIR KRANJČEVIC 


ZAVJET 

Ne ljubit tebe , mučenički dome, 

Za tebe ne dat isti život svoj, 

0 / kak bih mogo 1 kada na tlu tvome 
Sa mliekom majke duh usisah tvoj? 

Da, ljubim tebe, al ljubavi sila 
Ne da mi gledat da robuješ ti; 
yeč sječa me, da i u mojih žila 
Prevruča krvca za osvetom vri. 

Al mladom brzo skršili bi krila, 

Jer dosuđeni još nij 1 došo čas — 

Al nij 1 daleko , domovino mila, 

Pa sunce Božje grijat če i nas, 


A kad se narod na osvetu sjati, 

1 ja ko sinak ustati ču tvoj , 

Pa s milim Bogom, milimi Hrvati 
U osvetnički pohrlit ču boj. 

Tad vrele krvce poteći će mnogo, 

A smrt će harat, čudit će se sviet; 
Nu tko tad smrti bojat bi se mogo, 
Kad za dom mili slatko je umriet. 

Pa makar pao — za te past ću mila . 
Slobodno mriet ću — ne ko crni rob, 
A ti tad, majko , u slobodnom krilu 
Poginulom ćeš sinku dati grob. 

>Hrvatska Vila« 1883. 

VLADIMIR RUŽDJAK 


S. S. KRANJČEVIĆ, PROMETEJSKI BORAC 
ZA NOVU DRUŠTVOVNU PRAVDU 

Kranjčevićevo pjesničko djelo plod je životnog lutanja i tra¬ 
ženja, krvavih i bolnih trzaja izmedju dviju opreka, plod ije titan- 
skog, vječno prometejskog nastojanja, da se smanji opreka izmedju 
svega bijednog, zlog, sićušnog na zemlji i onih neizmjernih nedoku¬ 
čivih ideala. Od nadira do zenita razapete nježne svilene žice go¬ 
leme harfe, koje odgovaraju na svaki i najsitniji podražaj. Kranjjče- 
vićev duh je poput profinjenog, istančanog, često možda i bolesnog, • 
osjetljivog živca, koji sve oisjeća mnogo dublje i jače, a često opaža 
i ono, što drugi niti ne zamjećuju. Prometejski smion, on se probija 
kroz maglu tmurnih sumnja, da dopre do vedrih visova — i onda 
opet pada polomljenih krila na rub crnog očaja; trpi i troši se u tra¬ 
ženju vječnog nepomućenog sklada. 

U preživljavanju te podvojenosti, tih nepomirljivih opreka leži 
Kranjčevićeva tragika. No velika bol rada i veliko djelo; u tome 
stoji i pjesnikova veličina. 

I baš taj prometejski zamah, velika ljubav i duboko razumije¬ 
vanje za čovjeka, to je ono osnovno, to je nepromjenljivo životno 
bilo Kranjčevićevog pjesničkog djela. Sve ostalo: oblik pa čak i filo¬ 
zofski smisao pojedinih pjesama, tek je ono izvanjsko promjenljivo, 
poput odsjeva, kojim je obojeno ono osnovno Kranjčevićevo. 

Stoga se nikad ne će moći dovoljno istaknuti, koliko krivo imaju 
oni, kojii su Kranjčevićevo djelo trgali u komade i gledali u pjesniku 
prema bojama svojih naočari bilo pesimista bilo pozitivista, panteista, 
socijalista, pa čak i protucrkveno orijentiranoga čovjeka. 

Zar je Kranjčević pesimist, ako ga boli, što je njegov hrvatski 
narod prolazio kroz najteže patnje i najteža iskušenja u vječnoj borbi 
za svoj zgoljni život i za ostvarenje svojih ideala? No on to nije: još 
i na rubu ponora najcrnijeg očaja on vjeruje, nada se — u najgorem 
slučaju — barem želi, da bude bolje ne samo za hrvatski narod nego 
i za cijelo ispaćeno čovječanstvo. Ako u svojoj želji, da malom čo¬ 
vjeku svanu bolji dani, vjeruje u pobjedu, u budućnost čovjeka rada, 
to nije dovoljno, da bude smatran pozitivistom (u Comte-ovom smislu). 

A kad j«e nakon velike oluje došao veliki mir, kad je nakon teš¬ 
kih borba i unutrašnjeg lomljenja izmučena krvava duša, kroz prizmu 
suze u blagom miru, što je poput nježne koprene ovio sve stvari, 

kad je sve bilo tek slika i miris, u kojem vlada samo ljubav, divni 
sklad među svim stvorovima, koji se može usporediti jedino s »ništa« 
— ne znači to onda, da je Kranjčević panteista — već je to tek 
težnja izmorene, iskrvavljene duše za vječnim, svetim skladom. 

Kranjčević je u svojem dubokom osjećaju za bližnjega medu pr¬ 
vima kod nas pokazao prstom na bijedu pojedinih slojeva ljudi — 
postavio je smioni upitnik, — no isto tako čvrsto osnovani upitnik i 
već tim samim, što ga je postavio i približio tako njegovo neminovno 
rješenje, koje će biti rješenje u pravom smislu tek onda, kad bude 
osnovano na zdravim i ispravnim načelima jednog novog boljeg i pra¬ 
vednijeg poretka u svijetu. A bilo je to još u vrijeme, kad je čitav 
svijet previrao u apsurdnim, pogubnim idejama, kad se vrlo. malo 
radilo na rješenju tog pitanja. 

Silvije Kranjčević je sam hrabro poput lava pošao svojim zdra¬ 
vim putevima i danas vidimo, da njegov glas nije i ne će ostati »glas 
vapijućeg u pustinji«. 

Kranjčevićeve misli o Bogu i crkvi, u koliko nisu u skladu sa 
pozitivnom naukom crkve, plod su vječitog traženja i sumnja podvo* 
jenog duha izmedju nepomirljivih opreka i ne smiju se optuživati kao 
tendenciozne. Kranjčević je ljubio slobodnu misao kao takvu, bez 
namjere, da je zloupotrebljava. Zapažao je jednu pojavu na više na¬ 
čina s mnogo strana — probijao se kroz mrak sumnja tražeći svijetlu, 
vječno naslućivanu zvijezdu i spasonosno rješenje — vječni sklad i 
mir. 

Kranjčević je ljubio Krista kao nosioca uzvišene misli o ljubavi 
prema čovjeku, koja je po svojoj veličini i smionosti božanska, dakle 
je Kranjčević ljubio Krista ne samo kao božanskog Spasitelja nego i 
kao najvećeg i najdosljednijeg mučenika najuzvišenije misli. 

Kranjčević je za čitavo vrijeme svoga stvaranja živio u Bosni, 
toj dragoj hrvatskoj ispaćenoj zemlji, izoranoj teškim brazdama boli 
i natopljenoj krvi junaka i nesretnika. U zemlji, koja je posve naša, 
hrvatska, a koja je već od najranijih vremena bila poprište krvavih 
borbi, unutrašnjih trzavica, bijede i boli. 

Sigurno je, da je ta okolina, u kojoj je živio, oblikovala pjesni¬ 
kovo shvaćanje svijeta. Ona je izbrusila prizmu njegova gledanja, 
podražavala je bolno njegov istančani, profinjeni živac opažanja, 
djelovala je silno na njegov veliki duh pun ljubavi prema domu i 
čovjeku. Ona je uzrokom plodnosti, misli i osjećaja velikog pjesnika. 

Bijedne prilike siromašnih i zapuštenih ljudi, opustjela ognjišta, 
nesloga i mržnja — sve je to kao plod užasnih i nepomirljivih opreka 

diralo grubim udarcima nježnu osjetljivost divne njegove duše. I harfa 
je stenjala bolno mračnim zvukovima sumnja, prekidanih krvavim 
krikovima. A u bolnoj, nijemoj šutnji osjećala se nesavladiva čežnja 
za vječnim skladom. Velika bol radja velika djela. .. 

Duboka ljubav prema domovini i prema čovjeku i vječna težnja 
za skladom — to se povlači kroz čitavo Kranjčevićevo djelo — to je 
Kranjčevićev patriotizam dostojan Starčevićeva, koji obuhvaća i 
zemlju i čovjeka — cijelog čovjeka, i duh i tijelo. 

Ova misao ponavlja se — ne, ne ponavlja se, — ona živi nepre¬ 
kinuta kroz čitavo pjesnikovo djelo, primijenjena u najrazličitijim 
umjetničkim oblicima. Veličanstvene slike, divne poredbe, hitre i * 
duhovite riječi, crna skepsa, produbljena i ozbiljna mistika, mistika 
poput one Asiškog sveca, koja prelazi u divni lirizam, gdje riječ pre¬ 
staje biti riječ, a misao se približava pojmu glazbe — to je vanjsko 
ruho, kojim Kranjčević zaodijeva svoje djelo. 

Tako čitavo to obilje burnih i poletnih misli, koje se propinju u 
previranju, a često su naoko i protuslovne, postaju jednom veličan¬ 
stvenom slitom cjelinom, povezane onom glavnom misli — uzvišenom 
sadržinom velikog pjesnikova duha. 

Kranjčević je započeo svoj pjesnički rad izrazito domoljubnom 
lirikom. Da krug bude potpun i zatvoren, ima i među posljednjim nje¬ 
govim djelima značajna pjesma »Portret«, gdje je na neobičan način 
iznesen dubok osjećaj ljubavi prema domovini. Nakon velike prepa- 
ćene duševne boli on obračunava sa suzama zauvijek sa skepsom. 
Kroz suzu gleda ispaćenu zemlju i čovjeka, no u suzi blista vedra 
zraka sunca, u zraku punom mirisa vrijesa i pelina — u sjeni kršnog 
kamena senjske tvrđe, kao potomak junačkih Uskoka, koji su pri¬ 
bjegli na obale divnog mora iz krvave Bosne, da brane onaj goli krš 
u nepomirljivoj borbi s dušmanima. Kao potomak tog junačkog sje 
mena odlazi on opet zauvijek u ispaćenu zemlju Bosnu, djedovinu 
svojih davnih viteških pređa, da tamo živi i radi, da bude svojim kul¬ 
turnim radom živim plamenim odgovorom na pitanje: »Čija je Bosna?« 

— i da se poput sjemena izraslog iz zemlje opet vrati kao dozreli 
plod u svetu hrvatsku zemlju, iz koje je potekao i za koju je žrtvo¬ 
vao čitav svoj život. 

Svi su krugovi zatvoreni, a njegov duh nemiran i izmučen titan- 
skim trzajima prešao je granice nedokučivih sfera: smirio se u vječ¬ 
nom skladu. A nova, mlada ustaška Hrvatska nosi u sebi prometej- 
ski duh Kranjčevića i svoga Poglavnika i ostvarit će njegov »Zavjet« 
u djelo. 


IZŽIVOTAS. S. KRANJČEVIĆA 


Silvije voli svoj Senj ... Za bure najvoli šetati po ulicama, boriti 
se protiv nje i disati na puna pluća. Isto tako bilo je, kad smo se 
vozili parobrodom. Njega nije bilo u salonu ili u kabini, ne; on stao 
sprijeda na udarcu vjetra, na vrh pramca, ruke u džepu, pa uživa, 
kako mu vjetar nosi kosu i kaput, kako brod siječe valove i kako se 
ide naprijed, naprijed . . . 

☆ 

On je rado bio kod kuće; sjedio u kuhinji kod svoje mame, koja 
mu je pripovijedala čudne zgode iz svog života ili priče o vilama, 
avetima i t. d. A on slušao, Bože, kako je slušao! Mamino pripovije¬ 
danje nadomjestile su kasnije knjige, kad je pošao u školu. Dobar 
dio svjetske književnosti pročitao je i naučio diljem gimnazije . . . 


Za vrijeme svojih studija u Rimu često je sjedeći s njemačkim 
drugovima pod narančom govorio ovima o Hrvatskoj, o moru, o Senju, 
tako da su ga nazivali »der kleine Seerauber«. Tako se je zanio, da 
im je stao deklamirati hrvatske pjesme, a oni se divili »wie schon 
klingt doch die kroatische Sprache« . , . 

Kao učitelj, kasnije kao urednik »Nade« uvijek je Silvije svoju 
dužnost, svoju službu do skrajnosti savjesno vršio. Još danas čuva 
on skripta, po kojima je u školi predavao zemljopis i povijest, a 
mnogi književnik, mnogi pjesnik morat će dušom posvjedočiti, da mu 
je Kranjčević znao radnje za »Nadu« iz temelja preraditi i poljepšati, 
što se tiče sadržaja i oblika . . . 

'k 

A kako Silvije pjesme piše? Može se reći, da je svaka njegova 
pjesma komadić njegova života, njegove duše. Tu ideju on dugo nosi 
u glavi. Znade proći po nekoliko mjeseci. Onda istom sjedne da na¬ 
piše pjesmu. A i to dođe iznenada, nije u njega običaj, da ujutro, 
kad ustane, odluči »danas ću napisati pjesmu«. Ne, to dođe kod 
njega najednom, kao da mu neka nevidljiva sila diktira riječi. Ali 
kad je pjesma dovršena, onda je sasvim izmoren, izmučen, zaista — 
kao da mu se otkinuto nešto života , Vidi se, da ga to i tjelesno troši. 
On je poslije stvorene pjesme zaista tjelesno posve slab. 

Svaka njegova pjesma, kad iziđe ispod njegova pera, gotovo je 
umjetnina, no on nije još zadovoljan. Četiri i pet puta znade on pre¬ 
raditi, prepisivati svoju pjesmu, zapinjući kadikad samo kod jedne 
riječi, koja mu se ne čini skladna. Kao Flaubert, tako i on ispravlja, 
premeće riječi i stihove tako dugo, dok pjesma ne izađe savršena. 

Eto tako je Silvije stvarao svoje pjesme. 

Ela Kranjčević: »Moj Silvije« 


JEDAN SUSRET SKRANJČEVIĆEM 

Pročitao ja jednom neku pjesmu, pa se sječam i danas, kako mi 
je bilo pri duši. 1 pjesma me uzbudila, pa i to ime: Silvije Strahimir. 
Naš slavonski kalendar ne zna takvih krštenih imena — a ja sam 
onda živio u Osijeku. Ali zar je vrijedno trti glavu za jedno ime i za 
jednu pjesmu, ako je i neobična pa dobra? Tek pomislih: to če biti 
neki poletarac, kojemu je mladost izvor poezije. Ali če mu pokisnuti 
krila — prerano, kako su mnogima. No da je takvih pjesama više, 
ne bi nam bilo na odmet — kod ove nerodice . . . 

Nego ne prođe mnogo vremena, i ja nailazio na sve obilnije izlive 
te pjesničke duše i sve više se zanimao »tom novom pojavom «. A ka¬ 
kav sam, ja se nisam mogao otresti neke — recimo profesorske kri¬ 
tičnosti. Nisam se uvijek slagao s tim poletnikom, koji put bih se 
upravo znao razljutiti na tu gotovo uvijek nujnu ali svagda i čarobnu 
pjesničku dušu. I utvrdi mi se pomisao: ovo je pjesnik! Taj ne kopka 
sitnarije, več ide za visokim ciljevima. 1 hrvatski je pjesnik. Pa opet 
takav, da bi nam ga mogao zavidjeti i veliki svijet. A takav nam več 
jednom i treba. Pa — neka se ja i ne slagao vazda s tobom, ali te 
s teškom mukom doželjeh. 


1 dogodi mi se, što nijesam ni u snu mogao usnuti. 

Zaputio se ja, da bi mi več jednom srce dalo mira. Ta nisam još 
vidio Bosne ponosne i te kršne Hercegovine. I to mi je bilo na duši 
kao grijeh. 

Stigoh u Sarajevo. Mrkla je noć. Postaja je dakako sjajno ra¬ 
svijetljena. Ja iz vlaka — a to kao da zapjeva neko ljudsko grlo: 

»Oj, evo ga!« 

Taj je glas meni poznat. Ali gdje sam ga prije čuo? I ogledam se. 

»To si ti, Đuro Osječanine ?/« 


167 




Da, to je bio Đuro Buicher, moj negdanji saučenik, sad ugledni 
nastavnik i književnik u Sarajevu. Do njega stoji čovjek visok, 
plećat .., 

»Ej, zdravo, zdravo, moj pjesniče i umnice!« 

Tu stoji i neki treći. Čovjek srednjega izrasta, vitak, krasan. Crte 
mu skladne, milovidne, put bijela, kosa rudasta, a oči jasne kao u 
djeteta. 

Ja nekako sluteći, da i taj treći spada miloj dvojici prija¬ 
telja, što su me evo tako lijepo pozdravili, stanem pred njega i hoću 
da mu se javim. 

Ali on presiječe: 

»Znam vas i ja. I odmah da vas nešto zamolim. Proboravit ćete 
nekoliko dana u Sarajevu. Želja je moja i moje žene, da tih dana 
budete našim gostom. Ja sam Silvije Kranjčević .« 

Ferdo Miler (»Pobratim« 1908.) 


MILOVAN ADAMOVIC (KARLOVAC): 

KRANJČEVIĆ KAO PJESNIK 
PATNIČKE HRVATSKE 


AV velik je, tko se malen rodi, 

AV kad pane, golem grob mu treba. 

(I. Mašuranić) 

Značenje gornjeg lijepog stiha ponukalo me, da asocijacijom 
ideja prikupim sva sjećanja i saznanja o slavnim prečima svoje uže 
domovine, prečima, koji su se rodili maleni, a u grob legli veliki, 
ne u grob zaboravi, nego pod vječiti spomenik, što ga podigoše harni 
potomci* 

Zanio sam se u Hrvatsko Primorje i zadržao se u drevnom Senju, 
• gdje se rodio mali neznatni dječačić uskočke duše , a poslije se razvio 
u čovjeka burne misli kao more pod Nehajem 9 zemljak Vitezovića i 
Frankopana, brojnih među brojnima Hrvatske — naš Silvije Kranj¬ 
čević; najveći pjesnik ljubavi prema svome gaženom hrvatskom na¬ 
rodu i ispaćenom čovječanstvu. Izmučen » Trzajima « propatio je sve 
muke i sve nade, da nam ih prokaže u svom grču, svojim stihovima, 
koji će nestati samo onda, kad nestane i njegova naroda „ 

Vrijeme, u koje je Kranjčević živio, bilo je očajno po nas . Narod 
držan u neznanju i tjeran na daleka iseljavanja) protunarodno Židov - 

stvo i masonerija gulili su do kostiju nasu zemlju i sisali našu krv; 
teške društvovne i političke prilike činile su od čovjeka pripuza, a 
viša kultura i više čovještvo bilo je rijetkost; kultura i viša nauka 
može napredovati samo kod slobodnih naroda. 

Tako je razumljivo f što je Kranjčević predstavnik hrvatske duše 
morao postati pjesnik svih naših bolova, svih patnja i tragičnosti. 

U preživljavanju teške životne borbe f i svoje i narodne, morao 
je postati nepomirljivi individualist prema prirodi, fatumu i općeni¬ 
tosti, ali je vazda bio i ostao altruist prema društvu, a kao pjesnik 
slobode branitelj svih nemoćnih. U latentnoj nepomirljivoj borbi s pri¬ 
rodom i fatumom morao je postati pesimist. No taj pozitivni pesi¬ 
mizam zapravo je pesimizam srca i povrijeđenog osjećaja, i pjesnik 
Se tješio kao nekom mističnom vjerom u vrijednost altruizma, koji 
su ispovijedali samo prvi kršćani i prvoborci svih zdravih revolucija. 

Zato je, eto Kranjčević velik pjesnik, što je u sebi osjetio veliku 
moć ljubavi prema bližnjemu , koju je pjevao neodoljivom snagom 
svoje pjesničke sugestije svomu hrvatskomu narodu i cijelom patnič- 
kom čovječanstvu. 

1 ako je Kranjčevića pobijedila priroda (bolest) i njegovi moćni 
suvremenici, ipak nedokučivi misterij povijesti dokazuje nešto suprotno: 
pobijeđeni je naime pobijedio pobjednika i pobijeđeni dobiva vječni 
spomenik Heronejskog lava- 


A. G. MATOŠ O KRANJČEVIĆU 

» -.. nama je (Kranjčević) od svih savremenika najbliži, jer nije 
najhrvatskiji samo po duhu svog hrvatskog bola, po neviđenoj snazi, 
kojom se u njemu lomila, kršila i izgarala tragična kriza naše kul¬ 
turne i političke savremenosti, nego je najviše naš i energijom, titan- 
skim akcentima svog hrvatskog prosvjeda .« 

»7 ja, sklapajući ovdje knjigu tog velikog života, umorenog od 
bolne poezije, predajem je našoj mladeži kao najbolji zavjet naše 
savremenosti. Ona će zaturenog pjesnika bolje ocijeniti od nas. Ona 
će oživotvoriti njegov uzor slobodnog naroda i slobodnog čovjeka. 
Nju neka ogrije mistično sunce toga prometejstva i okrijepi najveća 
vjera: — pjesnikova vjera u čovjeka.« 

A. G. Matoš (»Savremenik« 1908.) 


169 


ADOLF MAKALE 


KRANJCE VIć 

Bog je meni pjevat reko, 

I ja vršim Božju volju — 
I ja jedem srce svoje! 

(»Trzaji«) 


U kamenu gradu Senju, 

Kraj modroga kraj Jadrana, 
Rodilo se čedo malo — 
Rodu zvijezda izabrana. 

Žao Bogu zvijezde bilo, 

Pa je reko tiho, meko: 

— Neka bude pjesnik pravi, 
Nek se čuje nadaleko! 


I kad čujnu čedo ono 
Urlik bure, šum valova; 

Kad posluhnu gorki nesklad 
U grudima od bolova, 

Nabra čelo plemenito 
1 krvavo srce bolju; 

Taknu strune ... i pjevajuć 
Vršio je Božju volju. 


Mašalo se čedo smjelo 
Silnog sunca, što izgara 
1 pjevajuč darivalo 
Svijetu srce iz njedara. 

Sad mu u prah lira krenu, 
Na kojoj se pjesma poje — 

Umuknulo čedo ono - 

Pojelo je srce svoje. 


HRVATSKI USKRS 


Naše su mišice bile snažne, 
Sivo je gvožđe popucalo; 
Naše su oči bile vlažne, 

1 srce je žestoko kucalo. 

Nebo se svijetlom zalilo, 

S oka suza pala je vruća; 
Od sreće se srce zapalilo 
U ' vatri ljubavi i ganuća. 


Na grobu je ploča puknuta, 

Na staroj grani zatreptao list; 

Iz zemlje je vatra suknula, 

Iz umornog Groba ustao Krist. 

/ prema plavom nebeskom svodu 
Naših se duša sreća vinula, 

Jer jednom je i hrvatskom rodu 
Draga, sveta sloboda sinula. 


SMREKAR ANTUN, 

učenik VI. b razreda, V. m. realne gimnazije, Zagreb 

BRANKO ŠENOA: GORNJOGRADSKA GIMNAZIJA 


PRIJE POL STOLJEĆA 

USPOMENE NA STARU GORNJO* 
GRADSKU GIMNAZIJU U ZAGREBU 

PODOKNICA RAVNATELJU »KUMU LUKI« I — ĐAČKI 
CILINDERI.. . 

Kad sam još kao mali dječarac ušao u gimnaziju, tada jedinu 
Gornjogradsku gimnaziju na trgu Sv. Katarine, bio je ravnateljem 
ove ugledne škole Franjo Bradaška, onda već postariji gospodin. 
Višeškolci su ga nazivati »Kum Luka« } jer je neprestano uslijed 
neke pogriješke u nosu izgovarao »Khm-Khm«, a jedared govoreći 
o apostolu sv. Luki, rekao »Khm Luka«, i to mu je ostalo. 

U predvečerje jednog njegova imendana dne 3. prosinca prire¬ 
dili su đaci svom ravnatelju podoknicu. Višeškolci pod ravnanjem 
svog učitelja pjevanja Ivana Strnada naučili su prigodnu pjesmu 
»Tiha noć je nastala . . .« od Ivana Zajca. Mi nižeškolci dopratili 
smo pjevače s lampionima. Ravnatelj je stanovao u ondašnjoj Pi¬ 
varskoj danas ulici Đure Basarička, u prvom katu. Ravnatelj je 
sa svojom djecom Darinkom i Bogdanom izašao na balkon, da sluša 
podoknicu. Pred balkon je stupio jedan visoki i jaki maturant, već 

posve bradat, s cilindrom ti ruci. Mnogi maturanti nosili su u ono 
vrijeme cilindre, poglavito nekj iz Slovenije, koji su bili već stariji 
i radi politike istjerani te došli na zagrebačku gimnaziju. Mi mali 
đaci već ni jesmo znali, tko je đak, a tko profesor baš radi tih cilin¬ 
dara, pa smo đake-cilindraše sa strahopočitanjem pozdravljali. Kad 
je izašla ravnateljeva naredba, da đaci više ne smiju nositi cilindre, 
nestalo je te naše zabune. 

Kad je onaj brkati maturant spomenute večeri stupio pred 
balkon te skinuvši cilinder započeo svoj pozdravni govor, spopala 
ga iznenada silna trema. Izrekao je: »Gospodine ravnatelju! Ti bi 
reko ...« Ponovio je to još dva puta, ali ni koraka dalje od toga. 
Da spasimo situaciju, počeli smo vikati: »Živio«, a pjevači prihvatili 
pjevanjem podoknice. Ravnatelj se nato ljubezno zahvalio, a naša 
se povorka onda razišla. 

VAŽNA LIČNOST GIMNAZIJSKOG PODVORNIKA JOŠKA 

Uz ravnatelja i neke profesore osobito se sjećam našeg onda- 
šnjeg podvornika Joška Dehina. Bio je nepismen, a strah i trepet 
nižeškolaca. Uvijek sa šibom u ruci hodao je i pazio na red te je 
često puta kojeg nevaljalca omahnuo šibom. Iza školskih vrata, koja 
su se uvijek otvarala četvrt sata prije početka obuke, kao Cerber 
stajao je naš Joško. Kad bi vrata otvorio, nagmula bi mladež veli¬ 
kom salom, a Joško šibom dočekivao i stišavao našu preveliku rev¬ 
nost. On je također upravljao đačkim zatvorom, koji se nalazio u 
jednoj maloj sobici u prizemlju. O Jošku je ovisilo, da li će tko od 
zatvorenih đaka smjeti dobiti od kuće ručak ili ne. Najstrašniji je 
bio Joško onda, kada je dijelio nevaljalcima šibe. Ta se vrsta kazne 
upotrebljavala u nižim razredima, šibe su se dijelile ili na samu 
ili pred čitavim razredom kao težak i poučan primjer za nevaljalce 
i čitav razred. 

‘ ĐAČKI KONCERTI I DEKLAMACIJE 

Bio sam još nižeškolac, kada se je koncem godine 1878. priredio 
veliki gimnazijski koncert. Davao se u velikoj redutnoj dvorani 
starog kazališta na Markovu trgu, gdje je danas dvorana za održa¬ 
vanje sjednica gradskog zastupstva. Tu su se u ono vrijeme na sve¬ 
čani način, poslije Tedeuma u crkvi sv. Katarine, dijelile svjedodžbe 
i nagrade, obično lijepo vezane hrvatske knjige. Inače su to činili 
razrednici u svojim razredima; tom bi se zgodom držale deklamacije 

na hrvatskom, njemačkom i latinskom jeziku, što je nama mališanima 
naravno vrlo imponiralo. 

Spomenutog koncertnog dana nastupio je Đački pjevački zbor i 
Đački orkestar,pod vodstvom prof. Vjekoslava Klaića. Flautu je 
svirao šestoškolac Vladoje Dukat, kasnije ravnatelj gimnazije. Taj 
đački orkestar, koji je mnogo doprinio, održao se više godina, ali 
je prestao javno nastupati, dok nije konačno zamro. Školske god. 
1883/84. opet su đaoi odlučili, da sastave orkestar. To su bili veći¬ 
nom učenici Glazbenog zavoda, koji su se sastajali u stanu jednog 
kolege i tamo se vježbali. Dirigent je bio Milutin pl. Farkaš, kasnije 
tajnik Glazbenog zavoda. Orkestar je nastupio javno god, 1884. u 
maloj dvorani Streljane prigodom koncerta u korist siromašnih slu¬ 
šača filozofije. Nastupio je još jednom, i to prigodom završnih škol¬ 
skih svečanosti iste godine, a onda prestao djelovati. Mjesto njega 
uveden je tamburaški zbor. 

U ono vrijeme imali smo školu dnevno dva puta, prije i poslije 
podne, a ne kao danas samo jedamput dnevno. Četvrtak je bio slo¬ 
bodan, i nije bilo škole, pa je taj dan sve vrvilo po Maksimiru od 
raznih đaka. Četvrtkom su izlazili na šetnje i pitomci plemićkog kon¬ 
vikta, klerici, pitomci katoličkog sjemeništa ili Crnoškolci, grkoka- 
toličkog sjemeništa te nadbiskupskog sirotišta ili orfanotrofovci iz 
Vlaške ulice. Veliki maksimirski ribnjak bio je zimi pun sklizača, 
sklizali su se čak i neki klerici. Kada bi napao obilan snijeg sve se 
je grudalo, te su se znale voditi čitave bitke. 

U četvrtak i u druge dane iza obligatne obuke bila je neobli- 
gatna. Učita se zborno pjevanje, svjetovno i crkveno, pod vodstvom 
učitelja pjevanja Ivana Strnada. Učilo se više praktički, a teoretski 
samo toliko, da smo poznavali note. Mi, koji smo polazili na crkveno 
pjevanje, imali smo pravo boraviti za mase na koru. Profesor bi re¬ 
dovito nadzirao, da se ne bismo previše zabavljali, nu to nas nije 
smetalo, da za svečanih misa pjevamo kod carevke mjesto »hab¬ 
sburške ili Stjepanove krune sjaja« uvijek samo »hrvatske krune sjaj«. 
Bita je radi toga i istraga, ali bezuspješnih, jer su svi đaci bili listom 
mladi Starčevićanci. Crkva sv. Katarine bila nam j e naročito draga, 
te smo je uvijek gledali velikim zanimanjem, poglavito barokni strop 
s prekrasnim freskama ili čitali natpise na mnogim grobnicama hr¬ 
vatskih odličnika i velikaša. 

Nas nekolicina kolega već smo se u petom razredu složili i osno¬ 
vali posebni pjevački zbor, kojim je ravnao naš drug Viktor Koščica. 
Više puta smo i nastupili, tako prigodom sprovoda naših kolega. Je- 


173 


f 


dared smo dapače pjevali i na grobu supruge našeg profesora Beni- 
gara. Taj vrlo strogi matematičar bio je od tada prema nama mnogo 
blaži i obzirniji, Uz pjevački osnovali smo i tamburaški zbor, što je 
onda bilo vrlo u modi. Ljeti je taj naš zbor znao koji put prirediti 
izlet u zagrebačku okolicu uz ugodnu užinu i kolegijalnu zabavu. 

PRVI POČETCI RAZNIH ĐAČKIH ŠPORTOVA I DRUGIH 
RAZONODA 

Bili smo i vrli planinari. U ono doba nije se planinarilo kao 
danas, ali smo ipak svake godine načinili p 0 koji izlet u Maksimir 
sve (do Mirne Kolibe i do gornjeg jezera ili na Sljeme, do piramide 
ili k sv. Jakobu. Obično smo odlazili odmah iza ponoći, da stignemo 
u goru prije izlaska sunca, što je u ono vrijeme kod takovih izleta 
bio glavni cilj. Na Sljemenu smo obično/ načinili veliki oganj te pre- 
skakivali kao na Ivanje, pekli na ražnju meso ili kukuruze, kuhali 
gulaš te uživali u hladnoj gorskoj vodi. Kasnije je mnogi od nas 
postao revan član Hrvatskog planinarskog društva. 

Inače smo se bavili i drugim športovima. Nedjeljom poslije mise 
razvile bi se u Tuškancu ili na Sofijinu putu razne igre loptom, tako: 
Luknjice, Zrinskoga, Petrinjskoga, Kapuša i druge. Igrali smo se i 
Jarčanja te Razbojnika i pandura, te bi se razletjeti po cijelom Tuš¬ 
kancu sve do Pichlerove šume kod Zelengaja. Vlaškouličanci su se 
okupljali na Salati ili nad Ribnjakom te se ondje igrali u dva nepri¬ 
jateljska tabora, dok nije jedna stranka bila pobijeđena, potisnuta u 
bijeg i nestala. Neki bi ljeti popodne odlazili u Maksimir na veslanje. 
Tu bi stari namještenik nadbiskupije dijelio čamce za 5 novčića za 
čitavo popodne. Najviše smo se otimali za »Lastavice« s jednim i to 
dvostrukim veslom. Priređivali smo dapače i male utakmice. 

Zimi bi pak oživio Maksimir malim klizačima. Kada je bilo u 
Zagrebu utemeljeno I. hrvatsko sklizačko društvo (god. 1878.), koje 
su đaci marljivo pohađali, ipak se i dalje polazilo i na jezero u Ma¬ 
ksimir, jer je ondje uslijed šumske hladovine sklizačka sezona tra¬ 
jala dulje nego u gradu. Neki su dapače za tih izleta i stradali, jer 
su znali propasti u jezero, kada je proljetno sunce led stanjilo i 
omekšalo. Kao dječarac divio sam se sklizanju glasovitog umjetnika 
sklizača grofa Artura Schlippenbacha, koji je dolazio iz Njemačke 
svojoj rodbini u Zagreb. Preko zamrznutih čamaca ovaj je lakoćom 
preskakivao, a isto tako i preko klupa, kako je to onda bio običaj. 
Sjećam se i igre s plosnatim čunjevima, koju su izvodili majstori na 

ledu u Maksimiru. To sve me je potaklo, da sam i ja kasnije postao 
strastveni sklizač te sam se tim športom bavio sve do prije tri go¬ 
dine. Od drugih športova počelo je tada koturaštvo. Svoju smo kotu¬ 
rašku karijeru započeli najprije s visokim a poslije s niskim kotačima. 
Mnogi su kasnije postali oduševljeni koturaši. 

Gimnastika u ono vrijeme na gimnaziji nije bila obligatna. Vjež¬ 
bali smo kojekuda, dok nije podignuta zgrada Hrvatskog Sokola. U 
velikoj dvorani sokolske zgrade oduševljavali smo se za gimnastiku 
i sokolstvo. Sjećam se, da sam još kao dječak prisustvovao jednoj od 
prvih javnih vježbi s natjecanjima Hrvatskog Sokola na Streljani 
g. 1887., što me je silno oduševilo za gimnastiku. 

Kod Coronelli-a učili smo plesati. Učili smo u staroj Streljani u 
Tuškancu, gdje se danas nalazi slikokaz. U Coronelli-evoj školi učili 
smo se i finom društvenom vladanju te figuralne plesove Četvorku 
i Hrvatsko Kolo uz druge moderne plesove. Za poklada smo se ma¬ 
skirali te u grupama posjećivali domove poznatih, a gdje smo bili 
naročito pozvani, ostali smo na zabavi i plesu. 

Bilo je među nama i sabirača maraka. Nije bilo onda još ni ka¬ 
taloga ni albuma za marke, te smo* sami pravili albume iz boljeg 
papira. Prvi trgovci maraka u Zagrebu bili su papirnica Julija Htihna 
u Ilici i apotekar Begna iz Vlaške ulice, gdje su se mogle marke po 
niskoj cijeni nabavljati. 


VELIKO ZANIMANJE ĐAKA ZA HRVATSKU KNJIŽEVNOST 

Naši dobri profesori dali su nam najljepšu pobudu za lijepu hr¬ 
vatsku književnost te ostale poučne predmete, tako da je u svakom 
razredu bilo među nama odličnih đaka iz matematike, fizike, kemije, 
prirodnih nauka, klasične filologije, a osobito iz hrvatskog jezika i 
hrvatske književnosti. Imali smo njihovim poticajem smisla i za strane 
jezike. Njemački smo gotovo svi čitali, jer se u starom Zagrebu 
mnogo više govorilo njemački nego danas. Neki su učili francuski, 
a jedan dapače i engleski, koji jezik bio je za nas skroz egzotički. 
Ja sam učio talijanski kod prof. Antuna Petriča, a stenografiju kod 
ujaka prof. Franje Magdića, za boravka u Sloveniji naučio sam i slo¬ 
venski, a kasnije pomoću svog kolege Teodora Živkova, koji mi je 
dao čitati bugarski đački list »Zoru«, naučio sam i bugarski. Bilo je 
u ono doba na svim zagrebačkim zavodima bugarskih đaka. 

Knjige za čitanje dobivali smo iz đačke knjižnice, koju je vodio 
prof. Janda. Profesorska knjižnica naše gimnazije bila je na glasu 

kao najstarija gimnazijska knjižnica u Hrvatskoj radi velikog broja 
rjeđih knjiga. Imala je još iz vremena ilirskog doba svu hrvatsku 
književnost. 

Mi smo neki, koji smo se već za rana počeli zanimati za hrvat¬ 
sku lijepu književnost, pročitali i posuđivali gotovo sve, što bi izla¬ 
zilo. U nižim razredima čitali smo omladinske knjige, izdanja Zbora 
duhovne mladeži, a kasnije i od društva sv. Jeronima i Matice Hr¬ 
vatske. Stari »Vienac« cvjetao je tada pod uredništvom Augusta 
Šenoe, te smo se svi divili prvim djelima Gjalskoga. Ja sam sa svo¬ 
jom braćom sakupio oko sto knjiga, većinom od Matice Hrvatske i 
Jeronimskog društva i »Vienac« t e nešto slovenskih i njemačkih. 
Tako je nastala »Knjižnica braće Josipa, Franje i Viktora Bučara«. 
koja je imala i svoj poseban žig. Od nekog kolege, koji je napustio 
školu i postao knjigoveža, naučio sam vezivati knjige te sam neko¬ 
liko od naših knjiga uvezao. Kad je sve to bilo gotovo, počeo sam 
posuđivati knjige suučenicima u razredu uz novčanu odštetu. Prim¬ 
ljenim novcem nabavaljao sam nove knjige, pa je i na taj način naša 
knjižnica brojčano rasla. 

Kao petoškolce zanimala nas je osobita hrvatska književnost 
počevši od ilirskog doba i preporoda, te navlastito dalmatinska i 
dubrovačka, a učili smo i povijest hrvatske književnosti od prvog 
početka XV. stoljeća. »Smrt Smail-age Čengića« učili smo svi napa¬ 
met, a mnogi je od nas još više toga naučio ex privata điligentia i 
onda pred razredom deklamirao. 

PRVI ĐAČKI KNJIŽEVNI I ŠALJIVI ČASOPISI 

U šestomu razredu g. 1884./85. počeli smo izdavati đački zabav- 
no-poučni list »Hrvatska Bukva«. Naslov »Bukva« uzeli smo prema 
omiljeloj riječi jednog našeg strogog profesora B. iz matematike, a 
ugledali smo se u vesele dubrovačke književne skupine. Pretplatnika 
je bilo po cijeloj gimnaziji a takodjer i po realci. Nažalost nije se 
sačuvao na uspomenu ni jedan primjerak tog našeg đačkog lista. U 
uredništvu i otpremništvu bili smo: ja, Stanko Plivelić, kasnije pro¬ 
fesor i Milan Petračić, sada odvjetnik. Kazališnu rubriku p?euzeo je 
Stjepan Miletić, koji je kasnije (1894.) postao intendant Hrvatskog 
kazališta. Ja sam preveo iz češkog jezika crticu »Pokojna Barica« 
od spisateljice Karoline Svjetle. To je bio moj prvi književni nastup, 
kao što je tu po prvi put nastupio Miletić i drugi suradnici, koji su 
se kasnije istakli na književnom polju. Na neku Miletićevu kritiku 

ĐACI VI. RAZREDA GORNJOGRADSKE GIMNAZIJE G. 1883. 


osvrnuo se je Petračić, te je u listu nastala čak književna polemika. 
Milan Grlić počeo je prevoditi Homera, a bilo je i drugih suradnika. 

Kako sam naučio češki te se upoznao s urednicima »Hrvatske 
Vile«, koja se upravo preselila iz Sušaka u Zagreb, i to s Nikolom 
Kokotovićem i Augustom Harambašićem, oni su me nagovorili, da 
surađujem u njoj. Tako sam pod jesen g. 1884 . u »Hrvatskoj Vili« 
priopćio nekoliko prijevodnih crtica od čeških pisaca Jana Nerude, 
Eduarda Jelinka, s kojim sam počeo i dopisivati, te Beneša Trzebi- 
skoga i Amošta Polabskoga. Prijevodi su izlazili pod pseudonimom 
Fran Žaverski. Za to su saznali neki moji kolege, te kazali mojim pro¬ 
fesorima, a ovi se začudili mojim prvim književnim pokušajima. 

Kolega Viktor Koščica, koji je bio i dobar crtač, izdavao je i 
posebni humoristički list »Gašpar«. List je izlazio samo u pet pri¬ 
mjeraka, i to kratko vrijeme. Nije imao nikakvih navlastitih nakana, 
tek samo neznatne šale. Ni od ovog lista nije se sačuvao ni jedan 
primjerak. 

Najviše su djelovala na naše sve veće zanimanje za hrvatsku 
knjigu izvrsna predavanja naših profesora hrvatskog jezika Huge Ba- 
dalića i Ivana Broza. Bili su s nama vrlo zadovoljni i očinski se ve¬ 
selili našem zanimanju za hrvatsku književnost i hrvatski jezik. Ako 
je tko iz vlastite pobude pročitao koju knjigu izvan školskih propisa, 
profesori su to znali pohvaliti, a isto tako izrazili su svoje zadovolj- 

stvo, ako je tko od nas poznavao koju hrvatsku knjigu samo po na¬ 
slovu i sadržaju. Hrvatske domaće zadaće znali smo napisati, na 
veliko čudo svojih profesora, vrlo opširno i na 12—16 str. čitave za¬ 
daćnice, kada smo dobili teme »po volji«. Tako je na pr. Miletić 
napisao cijelu raspravu o Demetrovoj »Teuti«, koja ga je navlastito 
zanimala. 

Pobude za hrvatsku književnost dobivali smo i u tadanjim škol¬ 
skim Izvještajima, koji su uvijek donosili kakvu raspravu iz hrvatske 
književnosti ili povijesti kao na pr. Klaić: Nešto o tehnici Čengić-age 
(g. 1875.), Tade Smičiklas: Život i djelo Vjekoslava Babukića (g. 
1876.), Mirko Divković: 0 osnutku Matice Ilirske (g. 1877.), Stjepan 
Kućak: Materinji jezik (g. 1882.), Klaić: Bizantska vlada u Hrvatskoj 
(g. 1885.), Milivoj Šrepel: Akcenat i metar junačkih narodnih pjesama 
(g. 1886.). 

ĐACI I KAZALIŠTE 

Zanimanje za hrvatsko kazalište bilo je kod nas gimnazijalaca 
tada vrlo znatno. Nalazilo se na Markovu trgu (sada Trgu Stjepana 
Radića). Naš drug Miletić posjećivao je kazalište gotovo svaki dan 
te ga je vrlo zavolio. Mi ostali polazili smo već prema mogućnosti u 
stajaći đački parter ili na otvorenu galeriju. Gornjogradski đaci bili 
su u kazalištu tako reći domaći, te su ih vratari puštali i badava. 
Neke predstave bile su za nas upravo senzacionalne kao od Julesa 
Vernea »Put oko zemlje«, pa komedija od Nestroja »Lumpacius va- 
gabundus«. Jaki doživljaji bili su za nas i drugi igrokazi kao na pr. 
popularna drama »Graničari« od Freudenreicha, pa narodne glume 
od Markovića i Bogovića, a od opera osobito smo voljeli »Nikolu 
Šubića Zrinskoga« od Zajca. Divili smo se i uživali u umjetnosti je¬ 
dnoga Mandrovića, Fijana, Freudenreicha i Strozzi-eve. Najviše su 
nas oduševljavali rodoljubni hrvatski komadi, te smo pljeskali bez 
kraja i konca, što je više puta prelazilo i u političke demonstracije. 

0 

PROSLAVE MAIALISA, ĐAČKI IZLETI I ĐAČKE KAZALIŠNE 
PREDSTAVE 

U ono vrijeme održavali su se po srednjim i pučkim školama 
dne 1. svibnja tako zvani »maialisi«, t. j. dani sprovedeni u prirodi. 
Nastavnici ili razrednici polazili su sa svoj'im razredom ili s više raz¬ 
reda na izlet u prirodu. Nije to morao biti baš 1. svibanj, a ako je 
čitav bio kišovit, priredio bi se čak u lipnju, a zvao se tada »junialis«. 

Za moje vrijeme održana su tri veća maialisa. Jedan u Maksimiru 
kod Mirne kolibe, druga u Sv. Šimunu-Markuševcu, a treći u Pod¬ 
susedu. Na maialis polazili su višeškolci, a priključili bi se i niže- 
školci sa svojom braćom i roditeljima. Opskrba je bila naručena ili 
u gostionici ili se ponijela sobom, i to vrlo obilna, da se i profesori 

Najzanimljiviji bio je maialis u srijedu dne 14. svibnja g. 1884. 
u Podsusedu. Priređivači smo bili mi đaci VI. razreda. Bilo je na iz¬ 
letu oko sto osoba. Najvažnija točka bila je diletantska predstava. 
Priredio ju je Miletić, koji je već tada bio poznat s prvacima zagre¬ 
bačkog kazališta. Izabrao je francusku komediju »Ja nemam vre¬ 
mena« od Labiche-a. To je bio njegov prvi nastup na tom području, 
na kojem se kasnije kao intendant hrvatskog kazališta odlično ista¬ 
kao. 0 svom trošku iznajmio je pokretnu pozornicu od jednog stolara 
i ustrajno nas vježbao u svom stanu. Maialis i ta predstava svršili 
su u najboljem redu i na najveće zadovoljstvo prisutne mladeži. Sama 
predstava ispala je naravno u đačkom stilu, jer nitko od nas glu¬ 
maca nije bio osobiti talenat, ali je mladu publiku ipak zadovoljila. 
Tom prigodom nastupili su đački pjevački i tamburaški zbor te gu- 
dalački orkestar. Osim toga kolega Šaban otpjevao je nekoliko duho¬ 
vitih pjesmica o našim profesorima. Poslije objeda pregledali smo 
razvaline Susjedgrada, a navečer priredili vatromet. Čitav program 
bio je ispunjen hrvatskim narodnim i rodoljubnim pjesmama i davo¬ 
rijama. Imao je taj lijepi i ugodni maialis samo jednu neugodnu poslje¬ 
dicu. Nekolicina nas priređivača otišli smo već dan prije maialisa 
drugi sat popodne iz škole u Podsused radi opsežnih priprema za 
zabavu. Računali smo, da to ne će primijetiti naš kratkovidni prof. 
Šajatović. No dogodilo se obratno, zapisao nas u razrednicu, te smo 
za to dobili od našeg strogog razrednika Musića po dva sata za¬ 
tvora. Podvornik Joško dobio opet posla! 

Na početku svake školske godine priređivao se na trgu sv. Ka¬ 
tarine pred zgradom gimnazije veliki sajam školskih knjiga, koji je 
bio vrlo živahan i dobro posjećivan. Bio je to vrlo jednostavan posao, 
jer se tada nijesu izdavale svake godine nove knjige. Jedna te ista 
knjiga služila bi generacijama. Školska godina počimala je prvim li¬ 
stopadom, sa svečanim zazivom Duha Svetoga u crkvi Sv. Katarine. 
Škola je trajala do konca srpnja. 

Godine 1880, proživjeli smo veliki potres, a 1881. umro je veliki 
hrvatski književnik August Šenoa, čiji je sin Milan bio naš kolega. 
Dne 20. lipnja 1883. prisustvovali smo posveti gimnazijalske zastave 

Izradila ju je, po nacrtu graditelja Hermana Bolle-a, časna sestra 
Xaverija, prava umjetnica u takvu poslu. Posvetu je obavio kanonik 
Franjo Rački, 

Svake su godine redovito svi učenici s profesorima prisustvovali 
velikoj tjelovskoj ophodnja u Donjem gradu i na malo Tijelovo u 
Gornjem gradu. Za sve đake bila je to velika svečanost, te su mnogi 
bili svečano odjeveni, a neki i u bijelo s kitama cvijeća u rukama. 

U tadanju kroniku naše gimnazije spada također i to, da se je 
g. 1878. upisala u naš zavod prva učenica Milica Šviglin. To je prva 
Hrvatica, koja je kao privatista svršila gimnaziju te se onda posve¬ 
tila akademskoj naobrazbi te svršila medicinski fakultet u Zurichu 
i sada još živi u Sofiji kao liječnica. 

ZAGREBAČKA ĐAČKA MLADEŽ ODUŠEVLJENO SLIJEDI 
NAUK DR. ANTE STARČEVIĆA 

Bavili smo se i politikom. Osim »Vienca« i »Hrvatske Vile« či¬ 
tali smo i »Pozor« (kasnije »Obzor«) te Starčevićevo glasilo »Slo¬ 
boda«, koja se je kao i »Hrvatska Vila« preselila iz Sušaka u Zagreb 
i nastavila izlaziti kao »Hrvat«. Osim nekoliko Obzoraša nas je ve¬ 
ćina pristala uz nauku Ante Starčevića. Bilo je i nekoliko učenika, 
sinova viših činovnika ili Madžarona, ali se ovi nijesu isticali u đačkim 
političkim raspravama. Sjećam se dobro, kako je bilo naše veliko 
oduševljenje g, 1884., kada je za bana Khuena unatoč njegova pritiska 
izašlo na izborima 25 zastupnika Starčevićeve Stranke Prava te 13 
od Neodvisne dli obzoraške stranke i još tri opozicionalca izvan stra¬ 
naka, ukupno od opozicije 41 zastupnik, U slobodne sate skupljali 
smo se mi đaci tih izbornih dana pred tiskarom Stranke Prava i ne¬ 
strpljivo čekala na brzoglase, koje je uredništvo na prozoru objav¬ 
ljivalo. Te smo vijesti donosili i u školu te se svi zajedno oduševlja¬ 
vali. 

Mi đaci nijesmo smjela ući u saborničku dvoranu, ali smo zato 
često i dugo čekali na Markovu trgu na svršetak sjednice hrvatskog 
Sabora, da vidimo Staroga, koji je kao svjež i snažan starac izlazio 
dz sabornice, praćen od svojih političkih prijatelja. Mi smo ga odu¬ 
ševljenim poklicima izdaleka burno pozdravljali. 

Nakon svršetka mature zajednički smo se slikali, a navečer pri¬ 
redili oprosnu večeru. Uslijedio je dirljiv rastanak i dogovor za bu¬ 
duću proslavu desetgodišnjice. Od tada smo se sastajali na proslave 
više puta, posljednji je bio prošle godine, ali broj svečara bivao je 

sve manji i manji. Starost, bolest, pa i smrt prorijedila je naše redove. 
Na posljednjem sastanku g. 1941. od 56 maturanata bilo nas je živih 
samo 22, a prisustvovalo je svega nas 5. Od naših suučenika, koji 
su prije pol stoljeća polazili starodrevnu Gornjogradsku gimnaziju 
na Katarinskom trgu postali su mnogi kasnije odlične ličnosti tako 
sveučilišni i srednjoškolski profesori, liječnici, odvjetnici, poznati 
pjesnici i književnici i naučni radnici. 

To naše staro doba je minulo, čini nam se, da je otišlo u nepo¬ 
vrat, ali se pred nama ponavlja slika prošlih dana: oživjelo je danas 
u punoj snazi ono staro Starčevićevo rodoljublje, kojim je bila zado¬ 
jena naša gornjogradska gimnazija. Stari duh, pomlađen i oživljen 
vraća se u živahne i modernizirane ulice našega grada, spojila se 
borbena prošlost s borbenom i pobjedničkom sadašnjošću naše do¬ 
movine Hrvatske, te mi stariji smireno odstupamo, radosna srca pre¬ 
puštamo budućnost domovine novim pokoljenjima hrvatske srednjo¬ 
školske mladeži, čiji nacionalni zanos nije nikada u prošlosti jenjao 
m popustio, a danas se pred našim očima razvija u takvoj životnoj 
snazi i s toliko zdravog idealizma, da s najljepšim nadama gledamo u 
budućnost Hrvatske i mladih hrvatskih pokoljenja. 


NAD GROBOM USTAŠE 


Kraj Zagreba na brdašcu 
Mrtvih leži stan, 

Mlad ustaša tu počiva 
Sniva slatki san. 

Vjerna seka cvijećem kiti 
Humak brata svog, 

Tiho moli, da mu pokoj 
Duši dade Bog. 

Anđelko Sabljak, učenik II. razreda 


»Snivaj slatko, brate mili, 

Snivaj slatki san, 

Hrvatska je tvoja sretna, 

Narod slobodan. 

život svoj si položio 
Za slobodu rodu svom, 

Oči ti se zaklopile 
Za Hrvatsku i za Dom!« 

III. muške realne gimnazije u Zagrebu. 


NOVO DOBA 


Novo doba- novo vrijeme 
Skinuli smo s duše breme 
Sad nas vodi naša dika 
živimo za Poglavnika! 


Sad je doba divnog rada 
Pouzdanja, bratskog slada 
Nema više očajnika: 
Vjerujemo u Poglavnika! 


Za Dom spremni vjera snaži 

Srušili smo kule laži 

Sve pod vodstvom Div-vojnika: 

U boj svi za Poglavnika! 

Sastavila Paško štefica učenica TV.d građanske škole, Sarajevo. 

Dr. DRAGO ĆEPULIĆ 

KJIŽEVNOST I PRIVATNA LEKTIRA 
U SREDNJOJ ŠKOLI 

Srednjoškolcu se pružaju za odgoj njegove duševnosti: uma, duše 
i volje razni predmeti iz područja znanosti i filozofije. Srednjoškolac 
ne može zbog svoje dobi ni iz daleka prosuditi ni omjeriti veliko zna¬ 
čenje svega, što mu se pruža ili bolje onoga, što bi mu se u osam go¬ 
dina htjelo ili imalo pružiti. No nema možda odrasla čovjeka, koji ne 
bi, sjetivši se svojeg srednjoškolskog odgoja, požalio, što nije otišao 
iz škole bolje spremljen i bolje upućen u ovom ili onom području 
ljudskoga znanja. U životu tek čovjek osjeti i spozna, da svako znanje 
koristi i širi duševno obzorje te daje bolje mogućnosti u izgradnji i 
afirmaciji njegove ličnosti. Tek kasnije čovjeku se sve više otvaraju 
oči za ono, što bi još želio znati, što bi želio barem donekle razumjeti, 
i onda osjeća, da tu manjkaju neki preduvjeti, da je slab na ovome ili 
onome području. Onda tek uviđa tešku pogri ješku, što nije u srednjoj 
školi bolje i dublje tu stvar proučio, da se nije bolje spremio, da nije 
više truda uložio, što je neke predmete samo zbog »profesora i škole 
učio«, a za drugi neki predmet veseli se, da je imao dobrog profesora, 
koji mu je podao neko znanje, koje mu je koristilo) vazda kao jača 
podloga za razumijevanje stanovite strane života i daljnje proširiva¬ 
nje znanja ljudskoga. 

No mnogim đacima još prije nego stupe u život ljuto se osvećuje 
njihova nesavjesnost i nemar u srednjoj školi. Mnogi naime đaci, ne¬ 
dovoljno spremljeni u srednjoj školi, vrlo se teško snalaze u prelazu 
na sveučilišne nauke i svršavaju ih s mnogo poteškoća i zaprijeika, a 
obično samo zbog toga, što su premalo solidna znanja ponijeli iz sred¬ 
nje škole. 

Lijepa književnost navlastito pak služi đaku za nešto, što ga ima 
čitava oblikovati za ono, što se zove »humanistički odgoj«. U Francu¬ 
skoj se sad iz temelja obnavlja studij starih klasičnih jezika u sred¬ 
njoj školi. Tako je po želji velikog vojnika i državnika, umne ličnosti 
maršala Petaina. Za odgoj i oblikovanje svake umno i ćudoredno jače 
ličnosti bezuvjetno je potrebno proučiti klasičnu starinu, koja je uz 
kršćanstvo temelj čitave europske kulture; jedino tako đak na vrelu 
nauči cijeniti i ljubiti ono, što je vječno ljudsko, što ostaje uza sve 
hirove povijesti, uza sve mijene svijeta- Tom humanističkom odgoju 
služe nadalje i ostali jezici i njihov studij. Napose tome služi književ¬ 
nost, a s tim u vezi veliku vrijednost ima t. zv. privatna lektira. 

Mi smo svi tek slabi ljudi i bez daljnjeg filozofiranja svatko uvi¬ 
đa, da čovjek ne će nigda priznati neku vrijednost bilo čemu, što se 
stvara, ako ne služi njemu, čovjeku, Čovtjek je po prirodi, egoist i 
hoće sebe, hoće da živi i da se afirmira . . . Ali onda, kad se trgne i 
želi objektivno, stvarno ispitati svijet i odnose u njemu, smisao stvari 
i zbivanja, onda dolazi do pojma o Bogu i spozna, da je u Bogu konačni 
smisao, jer svijetu bez Boga bezuvjetno manjka svaki zaključni račun. 
Kad dakle čovjek dolazi do dubljeg pojma o Bogu, onda svaka neis¬ 
kvarena svijest dolazi do zaključka: čovjek treba da služi Bogu, zatim 
onome dobru, što ga naši velikani, što naš Stari zvaše »poštenje«. No 
čovjek pri tom služi ujedno i sebi: jer Bog je čovjekovo »dobro«, ne¬ 
što, što čovjeka obogaćuje, nešto, za čim čovjek teži, za čim on teži, 
makar da mu se i čini — časovito zbog njegovih slabosti i strasti — 
da nije tako. Bog je mjerilo za ljudsku kulturu, ali ona ima služiti čo¬ 
vjeku. »Sve je vaše, a vi ste Božji«, piše apostol Pavao u tom duhu. 

i 

I jer smo svi ljudi, jer smo svi nesavršeni, jer nas kroz život vodi 
dnevna svijest o našoj bijedi, koja uvijek priznaje više, to ispitujući 
sebe moramo priznati, da je čovjek po riječima Pascala »hrpa protu¬ 
slovlja«, smjesa »bijede i veličine«, pa ako se sam hvali, Pascal ga 
ponizuje, ali ako se sam ponizuje, Pascal ga uzvisuje- Ni za jedan 
predmet ne može se kazati (ako i ne možda u svakoj pojedinosti tog 
predmeta), da nam ne bi trebao za život. Đaci često govore: »To ne 
treba za život«. No mi ne želimo mnogo o tom raspravljati. Književ¬ 
nost je ipak đaku osnovno potrebna. Ona služi humanističkom odgoju, 
ona čini mladog čovjeka sposobnim, da se sve više zamisli u sebe, u 
svoje biće, pa da onda prosuđuje, što je čovjek, i videći sebe u pra¬ 
vom svijetlu, da nauči praštati, pomirljivo živjeti, ljubiti bližnjega, 
kako* nas uči Evanđelje, 

Privatne lektire bilo je za t. zv. Jugoslavije u školi i odviše. Jer 
premda treba reći, da vrijedi načelo: »čitati, čitati i opet čitati«, ipak 
treba priznati, da mladi čovjek nema još toliko životnog iskustva, da 
bi mogao slijediti i posve razumjeti sve, što pruža književnost. Kao 
što za probavu treba dobar želudac, tako uči psihologija (nauka o duši), 
da ni svijest ne može probaviti, primati u sebe sve, što joj se pruža, 
već treba da ona raste, razvija se i obogaćuje, pa tek onda s vreme¬ 
nom može sve više, sve bolje primati, shvatiti i posvojiti. Profesor 
bi u školi krivo činio, ako bi samo! »predavao« privatnu lektiru, gomi¬ 
lao zahtjeve, da se čita i ovo i ono: ali đak i sam treba da čita ono, 
što odgovara njegovu stupnju razvoja, i onda redom sve teže, teže ne 

samo jezično, nego i misaono, i ne samo teže misaono, nego i teže po 
sadržaju životnog iskustva i razvoja, koji s e za tom lektirom kriju. 

Lektira je odlično sredstvo humaniziran ja. Ništa nam tako dobro 
ne dođe kao knjiga, čitati, pravo i sa shvaćanjem čitati znači odga¬ 
jati u sebi čovjeka- Moglo bi se ovdje postaviti prigovor: pa zar nisu 
toliki ljudi čitači ipak tako malo* »ljudi«? Da, pravo kažete, ali to je 
stoga, što »znati« još ne znači »htjeti«, i što čovjekova bijeda sastoji 
u tome, da znade, da je nešto pravo i dobro, pa ipak on čini posve 
drugačije, ili kako kaže sam apostol Pavao: vidim dobro, činim zlo. 
A što bi bilo tek onda, kad ne bi barem uviđali, što je zlo, a što je do¬ 
bro, pa kad uopće ne bismo bili svi jesni, kad činimo zlo?! Ako za- 
đem s puta, nisam se izgubio, dokgod znadem^ gdje je pravi put, dok- 
god ga imam u vidu. Ali zađem li na krivi put i držim li ga za pravi, 
onda sam upropašten, izgubljen. Zato su pogubna kriva načela. 
I ovoj nesreći, u kojoj f je danas čovječanstvo, uzrok su kriva načela, 
čovječanstvo se našlo u velikoj moralnoj krizi, u ćudorednom kaosu: 
izgubilo je smisao za dobro i zlo. Demokracija je između ostaloga po¬ 
stavila krivo načelo, da u svemu odlučuje broj, količina bez obzira na 
kakvoću i sadržaj. Pedeset pokvarenih majki ne dokazuje, što je 
majka, nego se iz prirode same vidi, što je majka. I tu dokazuje više 
jedna dobra majka nego sto zlih majki. Ako se negdje nađe pet bu¬ 
dala, onda one po »demokratskom« moralu svakako imadu pravo pro¬ 
tiv jednog ili dapače četiri umna čovjeka. No već je filozof Descartes 
tvrdio, da je »većina glasova dokaz, koji ništa ne vrijedi« (osim ako se 
radi o općenitom uvjerenju ljudskoga roda, jer to onda nije glaso¬ 
vanje, nego izraz naše ljudske naravi: tako na pr. opće uvjerenje o 
egzistenciji Božjoj). Većina je po demokraciji sve više izopačivala mo¬ 
ralne vrijednote, i mi smo se eto našli u fatalnom kaosu- Izglasalo se 
i polazak u Beograd na 1. decembra 1918 , Izglasalo ga nakon propasti 
Austro-Ugarske Narodno Vijeće Srba, Hrvata i Slovenaca. Pa ipak 
je tada jedino Stjepan Radić bio pravi izraz volje hrvatskoga naroda, 
a ne većina Narodnog Vijeća. I zato sudbonosno zvuče riječi Radiće- 
ve: »Svi su tada osim zastupnika Hrvoja govorili (t. j. u hrvatskoj 
sabornici) kao da ovo nije dvorana Hrvatskog državnog sabora«. 
Hrvatska država mora postojati, to hoće hrvatski narod. Hrvatski 
državni sabor može biti samo onaj sabor, koji hoće hrvatsku državu. 
Tu ne odlučuje nikakova brbljava većina. A Narodno Vijeće nije po 
tome ništa drugo negoli primjer »demokratske većine«, gdje je broj 
ili »većina« poslužio samo kao sredstvo za sakrivanje prave istine i za 
podjarmljivanje jednog starog kulturnog naroda balkanskim pustolo¬ 
vima. 

UTJECAJ LIJEPE KNJIŽEVNOSTI NA CJELOKUPAN ODGOJ MLADEŽI 


Lažna načela se osvećuju. Iz moralne krize možemo izaći samo 
priznavanjem i poštivanjem pravih ćudorednih načela, postajući ljudi, 
pravi ljudi, jer ljudska svijest dobiva vrijednost tek po tome, što se 
ne ravna po nagonima, strastima, prohtjevima, sebičnom divljanju ne¬ 
go po ćudorednim načelima. A ćudoredna načela ne proizlaze iz same 
obstojnosti i prohtjeva »većine«, nego slijede iz »prirode« stvari- 
Književnost služi humanističkom odgoju, odgoju za čovječnost, ona 
odgaja u mladoj duši »čovjeka«. Posve u duhu našega Staroga i Stje¬ 
pana Radića, koji su za osnov svega života tražili »poštenje«. Kad 
kažemo: odgoj čovjdka, time ne niječemo, da hrvatska knjiga ne od¬ 
gaja i hrvatskoga čovjeka, ali i hrvatski čovjek mora da bude čovjek, 
čovjek moralnih načela, čovjek onoga »poštenja«, o kojem su govo¬ 
rili svi naši narodni velikani. Hrvatska književnost ima da odgaja 
hrvatskog čovjeka, ali u hrvatskom čovjeku ona odgaja i poštena, 
ćudoredna čovjeka. Strane književnosti isto tako odgajati će u đaku 
pravu čovječnost, da još više bude i postane svijestan, da je i kod 
drugih zdravih, kulturnih naroda prava čovječnost temeljni uvjet 
njihova opstanka. 

Tako knjiga odgaja za čovječnost. I vrhunac čovjeka je moralna 
svijest, koja nas poziva na život u međusobnoj podnošljivosti, pošti¬ 
vanju i ljubavi. 

Lijepa knjiga je zabava. Ona razigrava maštu, prija uhu, godi ću¬ 
di, odmara, razigrava srce . . . Ali ona i tješi i podiže duh. Nikad nije 
i ne smije biti protiv naroda. Demokracija je htjela ubiti sve naci¬ 
onalne vrijednote, kultivirati samo »čovjeka«- Ali svaki čovjek pripada 
i nekom narodu. Lijepa knjiga diže čovjeka u boli, diže narod u 
patnji, bodri ga, da ustraje. Hrvatska knjiga je oduvijek vršila tu služ¬ 
bu, i nije se zato iznevjerila umjetničkome svome pozivu. Narinuti 
tendenciju znači iznevjeriti se umjetnosti, ali to ne znači, da ne mo¬ 
že biti dobre rodoljubive pjesme, gdje tendencija nije narinuta, gdje se 
ideja organski rađa iz same pjesme kao umjetničke tvorevine. 

Lijepa knjiga odgaja. Ona uči biti »čovjek«, ona nas upoznaje s 
našim bližnjima, kojima treba pomoći kao i nama. Svi imamo svoje 
pogriješke, i nemoguće je, da pomognemo bližnjem, da ga ljubimo i 
da mu praštamo, ako svoje vlastite pogriješke ne upoznamo i ako se 
prema tome ne ravnamo u odnošaju s čovjekom. 

Književnost je umjetnost. To mi u ovom članku ne zaboravlja¬ 
mo. Odgoj umjetnički daje se u srednjoj školi kroz knjigu. Lijepa 

knjiga je umjetnost, jedna grana umjetnosti. Moglo bi se ovdje ovom 
eseju prigovoriti, da nije počeo time, da naglasi ovo estetsko gledište. 
Dakako da valja lijepu knjigu promatrati u prvom redu s estetskog 
gledišta, s gledišta onoga, što je lijepo, s gledišta ljepote, »Moderna« 
je bila kod nas pokret, koji je to stanovište naglašavao, i u tome je 
imala pravo. No to ne znači, da može umjetnički biti dobro nešto, 
što protuslovi etičkim, ćudorednim zakonima. 

Istina je s druge strane, da niti idejno naturavanje tendencije 
nije umjetnost, t. ako se na pr. u nekoj pjesmi naturava jedna zdra¬ 
va, plemenita misao, iz toga ne slijedi, da je pjesma dobra. Ona je 
pače zla, jer misao mora da iz pjesme sama regbi nikne, izraste bez 
natu ravan j a. 

Kad danas stvaramo, sredjujemo Hrvatsku, stvaramo je u svakom 
pogledu. Hrvatska neizgrađena u umjetničkom pogledu morala bi 
roditi nesrećom i u političkom pogledu. Ne mogu postojati dvije Hrvat¬ 
ske: politički sređena Hrvatska, i freudovski dekadentna ili neizgra¬ 
đena Hrvatska na umjetničkom polju. Ovako bi se stanje prije ili po¬ 
slije ljuto osvetilo. Zato u listovima mlađih ljudi ne smije više biti 
mjesta, ali kud ii kamo još manje hvalospjeva rastrganoj, destruktiv¬ 
noj i nemoralnoj umjetnosti Versailleske ere. Ne želim zastupati ni- 
kakovu tjesnogrudnost, ali ja zastupam isto stanovište, koje je za¬ 
stupao i Platon: državi može biti stanovita »umjetnost« na nesreću 
i propast. Dakako da loša umjetnost i nije umjetnost, ali oni, koji 
je zastupaju, ne će nigda priznati, da umjetnost ima svoje zakone, 
koji čine, da nešto i ne može biti lijepo, ako vrijeđa ćudorednu istinu. 

Lijepa knjiga ima odgajati đaka u umjetničkom gledaniju: o 
tome nema spora- I ne radi se o učenju naizust datuma i imena iz 
književnosti, nego o umjetničkom odgoju mladeži. Ali i o humani¬ 
stičkom, kako gore izložismo. Ta humanistička zadaća je općenitija 
od umjetničke, jer umjetnik osobito štovalac umjetnosti ili uživalac 
u ljepoti ne može biti svatko, ali je važno, da se svatko, tko svrši 
srednju školu, odgoji što više humanistički. Homo sum: čovjek sam; 
nil humani a me alienum puto: ništa mi ljudsko nije strano. Ta je 
lozinka savremena i danas. 

Skupljajući sve u jedno može se reći, da hrvatska knjiga i uopće 
književnost ima odgajati umjetnički i humanistički. Tu onda književ¬ 
nost podupire ćudoredni odgoj, premda to zapravo nije cilj umjetno¬ 
sti. Jer ona ima svoj posebni predmet i svoj posebni cilj: ljepota i 
užitak u ljepoti. 

Privatna lektira u srednjoj školi ima danas vrlo važnu ulogu, 
ulogu humanističku. Jer nigdje se čovjek toliko ne osjeća kao u knji¬ 
ževnosti, u umjetnosti. Što vrijeđa čovječnost, ne može biti umjetnički, 
ne kao da bi umjetnost bila podvrgnuta ćudorednom mjerilu, ali po 
sebi je ona takove fine građe, da odbija svaku ne čovječnost: ona se 
kreće u suptilnim, odabranim, nježnim, otmjenim sferama duševnosti, 
i što vrijeđa čovječnost, ne može biti lijepo. 

Golemu zadaću i važnolst ima dakle privatna lektira i uopće li¬ 
jepa knjiga u srednjoj školi. Književnost lijepo dira i dosiže metafi¬ 
ziku, Onome, što je život, umjetnik uvijek dodaje iz duha, zato ne¬ 
dostaje reproducirati dnevnu stvarnost bez daljnjega- Ne, nedostaje 
fotografija, jer duh umjetnika treba da doda, da se dotakne meta- 
fizičnoga . . . To biva makar i bez znanja, čak često i protiv znanja i 
umjetnika i onoga, koji uživa u umjetničkom djelu. 

Boriti se protiv boljševizma na fronti, a dopuštati književni bolj¬ 
ševizam bilo bi kobno protuslovlje. U đaku ne bismo odgojili humani¬ 
stički ni umjetnički smisao (koji je opet i sam nešto »humanističko«), 
kad bismo tako postupali. Uostalom s pravom se veli, da na mlađima 
svijet ostaje. Stari mozak je ukočen, i mi vidimo i danas, da neki ovo 
protuslovlje ne'uviđaju. Neki se pak njime koriste, da izlegu u tu¬ 
đem gnijezdu svoja jaja. Koliko i kako će uspjeti, to zna budućnost. 
Sav se prenem, dižem se i rastem, kad začujem zvuke Chopinove snaž¬ 
ne des-dur polonaise: zvonke, regbi ratnički-zanosne, tako određene 
i pune elana. Diže se čovjek i raste, kad sluša jahanje Walkura Wag- 
nerovih: one odlučne krakove, velike intervale, koji se dižu; kad čuje 
Siegfriedov motiv, koji se iza zamaha propinje i bori i triumfira. Tak¬ 
va glazba kadra je odgojiti značaj eve. Ali ima i glazbe, koja je kadra 
odgojiti kukavice ili moralne propalice . . I nisu stari Grci uzalud 
govorili o ethosu u glazbi. Tako i lijepa knjiga, i kad ne raspreda ide¬ 
je, sadrži u sebi — sve bez riječi — svoj ethos . . . 

Lijepa knjiga ima odlučnu zadaću u srednjoj školi. S njom nada 
sve privatna lektira. Ona goji i odgaja duh, duh, koji sve pokreće, ali 
treba da goji duh gradilački, ne rušilački, duh čovječnosti, duh, koji 
jednako kao i diplomatski i ratnički uspjesi imade svoj udio na miru, 
sreći i veličini naroda i čovječanstva. 

Da skupim sve u jedno. Lijepa knjiga odgaja umjetnički i huma¬ 
nistički. Umjetnost ima svoje posebne zakone, ne mjeri se ćudorednim 
zakonima, ali ona je ipak po sebi takove naravi, da ono„ što je lijepo, 
ne može vrijeđati moralne zakone. Jer je umjetnost više od knjige ži¬ 
vota, ona lista u albumu života, ali dodaje, gleda, odabire, stavlja u 

smisaonu vezu, roni u neku metafizičku visinu. . . Rastrgana, boljše- 
vizirana »umjetnost« bila bi narodna nesreća, a poraz na umjetničkom 
polju donio bi sa sobom ? kako smo to vidjeli nedavno na primjeru 
Francuske, poraz i na narodnom i na vojničkom polju- 

Gradilački duh književnosti je tek pravi umjetnički duh: tako 
traži narodni interes, ali i sama umjetnost, književnost to u sebi nosi. 

Iz svega se vidi golema humanistička, čovječanska, narodna i 
umjetnička vrijednost književnosti u odgoju mladeži. 


KOVČEG S TRI BRAVE 

Mustaia, mudri i bogati trgovac iz Damaska, imao je samo jednog 
sina, Saida. Dobar mu je bio sin, ali lakovjeran i povjerljiv prema 
svakome. Otac zato odluči odučiti ga od prevelike lakovjernosti. 

Jednoga dana morao je Mustafa sa Saidom krenuti u Bagdad 
zbog svojih trgovačkih poslova. Otac upita svoga sina: 

— »Komu bih povjerio svoj novac, da nam ga čuva, dok budemo 
na putu?« 

»Mojemu prijatelju Ahmedu«, rekao je mladi Said bez razmi¬ 
šljanja, »on je najpošteniji čovjek u Damasku.« 

— »Vrlo dobro,« odgovori trgovac. »Ovoga puta učinit ću, kako 
ti govoriš.« 

Dade svome sinu velik i težak kovčeg, da ga preda Ahmedu 
na čuvanje. Kada se Said vratio, krenuše zajedno u Bagdad. 

Prošla su dva mjeseca. Otac i sin vratili se u Damask. Trgujući 
vješto zaradili su dosta novaca. 

»A sada, sine,« reče Mustafa mladome Saidu, »pođi do svoga 
prijatelja Ahmeda i potraži, da ti vrati naš kovčeg s blagom.« 

Said se uputi svome prijatelju, a malo poslije vrati se vrlo ljutit. 

»Ti si, oče, uvrijedio moga prijatelja!« uzviknuo je Said. »On 
mi kaže, da u onom kovčegu nije blago nego gomila kamenja.« 

»Kako je tvoj prijatelj otkrio, da je samo kamenje u onom 
kovčegu?« upita Mustafa. »Trebalo je razbiti tri brave, i ja vjeru¬ 
jem, da sam dobro učinio, što mu nijesam povjerio ništa od vrijed¬ 
nosti.« 

Said obori glavu i od tada više je slušao svoga starog i iskusnog 

oca. 

MOJ STRIC SIJE... 

CRTICA IZ LIČKOG SELJAČKOG ŽIVOTA 

Vlak je jurio tračnicama i ustrajno soptao svojim hrapavim, buč¬ 
nim, željeznim glasom. Zastajkivao bi kod svake manje ličke postaje, 
okadio male, trošne potleušice crnim dimom iz svojih čađavih pluća, 
fićuknuo bi kao na pozdrav i onda polako odteturao dalje . . . 

Sjedim uz veliki vagonski prozor, prislonio sam čelo na hladno 
staklo. Htio bih se nagledati ličkog kraja i ličke bijede, ali vlak ne¬ 
smiljeno juri naprijed i neda mi, da se zaustavim pogledom na dra¬ 
gom kršu. Preda mnom se nižu slike, nejasne i blijede kao neuspjele 
fotosnimke početnika. Moje misli isto tako nejasne lutaju i jure 
prema malenom selu, koje sam davno ostavio, ali ga nisam nikad 
zaboravio . . . 

Neke nejasne, crne slutnje su me podgrizale, a moja mašta uve- 
ličavala je sliku bijede, koju sam upoznao u kući svoga strica u 
najmlađim godinama svoga djetinjstva. Zamišljao sam svoga strica 
kao sijeda starca sa izbljedjelom, crvenom ličkom kapom na glavi, 
kako uzalud grize lulu sjedeći ispred prozora svoje ličke kućice. 
Već kao da ga vidim, kako sjedi, a slama s krova dopire duboko do 
njegove istrošene kape. Pokraj kuće je staja — pocrnila od gnjile 
šimle, nakrivila se od starosti. Kraj staje lokva, žuta i puna žaba, 
a nad lokvu nadvila se mršava lička buša, istančala vimena, pa 
srče i uteže vodu polako i lijeno . . . 

Moje uspomene iz djetinstva se bude i oživljuju, i ja vidim kako 
se moj stric diže i onako golem prigiba, da uđe u svoj niski dom 
te onda sjeda s ostalima oko niska stola. Svakom u ruci po komad 

ražovnice, crne i meckave, a djeca pograbila vruće, neoljuštene 
krumpire, i tako svi užinaju. Zatim su mi se redale i druge slike 
izbljedjele i nejasne, prožete bijedom i nekom tužnom jednoličnošću. 
Mislio sam, kako li taj čovjek još danas tu radi. kini se i muči na 
slaboj, oskudnoj ličkoj zemlji, kako li pije onu žutu, kiselu vodu iz 
lokve ili po najvećoj žegi nosi vučijom koju litru vode po sat hoda 
daleko. A u isto vrijeme njegov brat, moj otac i ja sjedimo u udobnoj 
sobi, u velikom gradu i uživamo sve tekovine i plodove dvadesetog 
vijeka. Voda, plin i svijetlo u sobi, a izvan nje čitav grad sjaji se 
od bezbrojnih žarulja svake boje, ... a moj stric i dalje žmirka kraj 
pospane, žute petrolejke. U ogromnom gradu dan i noć rade kaza¬ 
lišta, slikokazi, kavane, razne zabave, koncerti, krugovali i stotine 
drugih priredaba i razonoda, sve za udobnost, odmor, napredak i 
visoke potrebe kulturnog, obrazovanog gradskog čovjeka, koji od 
svoga rada ili pak nerada i jedva dospije, da nešto od svega toga 
užije i proguta. A dotle tamo u onom zaboravljenom selu živi moj 
stric sa svojim ukućanima vječno u nekom strahu pred gladi, premda 
već i onako gladuje, u strahu, da će ostati bez krova, premda se 
šimla već sasma nagnula, i u bojazni, da će umrijeti kao velik 
griješnik poganin, premda mu je čitav život tek teška i duga po¬ 
kora! . . . 

Takve misli budile su se u mojoj duši iz mojih blijedih dalekih 
uspomena, i one su razbijale sve veselje mog dolaska. Nisam ih se 
mogao otresti. Neke crne nejasne slutnje brodile su obzorjem mojih 
misli, kao kad se u jesen nad visoki Velebit nadviju tmasti tmurni 
oblaci, pa onda ostanu stajati po čitave dane kao neka nepomična, 
avet... 

Konačno se vlak zaustavio na pragu poznatog mi kraja. Pošao 
sam poljem prema onoj staroj kući iz moga djetinstva. Znao sam, 
najprije dolazi krčma, preko ceste seoska crkva, par kuća dalje 
potkivač, a zatim na kraju — stričeva kuća. Bojao sam se, da ga 
ne nađem u krčmi pijana, krvavih očiju, s kartama u ruci. Bijeda je 
kadra svašta od čovjeka učiniti. Možda sad u krčmi grdi i viče, 
s bocom rakije doziva pravdu, a debeli ga krčmar goni,. . . A on 
se buni i viče na sav glas i onda ga onako podivljala, musava guraju 
iz krčme i snažni udarci odjekuju po njegovim leđima . . ., a onda 
noć . . . strah . . . vika i oružnici. 

Zavirio sam kroz otvorena vrata u krčmu, bila je prazna. Olak¬ 
šanje me obuzelo, a i stid, što sam tako zlo o stricu pomislio. Velebit 
se već zlatio na suncu, koje mu se posadilo na vrh ko kruna na 

glavu; dostojan ures sijedog stražara i čuvara naše slobode. Preda 
mnom pukla široka lička visoravan, a odasvud dopire miris proljeća. 
Posljednje sunčane zrake žarile se u čovjeka na oranici, osvijetlile 
mu široka pleća i ličku prtenu torbu, što mu visi preko ramena, 
osvijetlile čovjeka-sijača. Kako se lagano pomiče sijač naprijed, tako 
i torba udara o njegove bokove. 

Moji koraci upravljeni su prema sijaču . . . Jest, čini mi se, da je 
to on, to mora biti on, on je, moj stric! Poznam ga po slici, po ocu, 
po sebi! Čujete li, moj stric sije! Gledajte, moj stric grabi sitno zrnje, 
njegova žuljava ruka blago zamahuje desno i lijevo, blagoslivlje siro¬ 
mašnu, dragu, svetu patničku ličku zemlju. Zrnje se kotrlja u sitne 
jamice, to moj stric moli! Lice mu je svetački pobožno, usta na ču¬ 
đenje i molitvu otvorena, a blage oči kao da već vide stabljiku i 
klas, što miriše po kruhu, blagostanju i zasluženu miru. Crvena kapa 
nagnula se do tmastih obrva i obijesno se nakrivila. Noge su gazile 
po izoranu grumenju i pokadkad se spoticale. Zamahnuo stric još par 
puta pa onda zastao. Skinuo s ramena torbu, protresao je, a licem 
mu se razlio smješak zadovoljstva. Svoje je svršio, a ostalo je zemljino 
i Božje. Tada se stric sagnuo, uzeo grumen zemlje i prinio je k očima. 
Mjeri je, gladi, šapuće, sav se zanio u tu vlažnu, gnojem namočenu 
grudu, znojem, bijedom i stradavanjem opranu. Stric stisne šaku i 
počne je mrviti, a onda otare rukom i izvuče lulu pa je stane puniti. 
Puni lulu i gleda u daljinu prema Velebitu. 

Dotle sam nijemo i pobožno promatrao taj divan prizor smišlja¬ 
jući, kojim bih riječima pristupio svome stricu, pa da razumije moj 
zanos, moju sreću, moju vjeru i poštovanje prema njemu i rodnoj 
grudi. Nijesam našao ni jedne riječi, koja bi bila dostojna stričeva 
djela i truda. 

— »Zdravo, striče!« viknuo sam, priskočio k njemu i zagrlio ga 
prašna i znojna. Stric me omjeri od glave do pete, kao da bi htio 
vidjeti, koliko sam ostao njegov sinovac, zadovoljno se osmjehne, pa 
progovori: 

— »Dobro ’e, da si doša\ sinko! Bi’ će varenike, ražovnice, 
gra’a i križaka. A naći će za te štrikan i mesa, a ni palente ne će 
valit! Ne boj se ti ništa . — Preobilja nema, ali nema ni gladi u nas. 
A kako ti ćaća?« 

— »Dobro, striče! Evo ti poslao duhana i cigareta.« 

— »Zna on, što meni treba! Dobro ’e, da je posla’ cigareta — da 
ne moram vaik u ovo gurkat.« 

Uputili smo se niz polje prema stričevoj kući. Pogledavam strica, 
nije ni izdaleka onako bijedan, kako sam zamišljao, ponos i snaga 
izbija iz njega čitava. 


— »Kako živiš na gruntu?« zapitam ga. 

Već smo prolazili kraj susjedove njive, kad mi stric odgovori: 

— »E, moj rankane, ima bi ja tebi puno o tom divanit.« 

— »Govori ti, striče, slušat ću te.« 


»Kad ćeš slušat, nama* ću ti kazat — dok ovu vražju travu 
iščupam«, reče on pa izguli poveći mladi trn s oranice. 

— »Je li to tvoje?« 

»I nije — vrag s njim — nije lipo za vidit.« 


Potegne stric iz lule, zadimi, pa nastavi: 

»Prominilo se dosta, odkad ste ti i tvoj ćaća pošli u grad. 
Did umra Bog ga pomilova’ — a dok sam ja doša’ iz one Prajske, 
sve propalo. Ovaj ženski svijet ne umi, nego počele prodavat i ono 
malo, što smo imali. Ono novaca, što sam skuca’, dade za kravu. 
A1 što š edna koj ni’edna. Jelo se i pirova kruva. Posidaj mi, 
pa se davi s onom suhom palentom i sve viči: »Aj da mi je rukatka 
mlika, aj da mi je padela varenike. aj da mi je . . .« i tako mi s tom 
ajdamijom izgurali nekako godinu . ..« 

Ispričao mi stric, kako je teškom mukom sastavio pet rali zemlje 
u jedan komad, kako mu narasla i štalica i kućica. Ima sad i pšenice 

i raži i suraži, i eto — veli — nisu gladni. Stigli mi tako i do kuće. 
Ali ona posve drukčija nego ona, što sam je zamišljao u vlaku. 

— »Dođi ti, rankane moj, amo! Imamo mi šternu«, veli mi stric. 

Zaista, u dvorištu lijepa, ograđena i čista cisterna. Odveo me 
stric i u staju: četiri male, krasne ličke krave — buše — čekale, da 
ih se pomuze. U toru ovce bleje. U staji dva parnjaka, a među njima 
ždrijebe, pa sve troje zavrnulo i načulilo uši, kad smo provirili. 
Šljivik je očišćen i okrećen, a oko kuće mladi hrastići i brestići. 

— »A sad ajmo babama«, reče mi stric, kad smo se nagledali. 
Ušao je prvi, a ja za njim. U kući red kao i oko kuće, a sve ono 
unutra živo, zdravo i rumeno, veselo dočekalo stričevića iz grada. 
Dok se pogostili i popričali, pala već duboka noć. Prije nego sam 
pošao na počinak, zaustavi me stric: 

;— »Sad ćeš mi i ti pomoći. Znaš i ti nešto iz otih knjiga. Nisam 
ja još gotov, mnogo toga študiram.«- 

Sav omamljen zrakom rodnog mi kraja i nekim nepoznatim za¬ 
dovoljstvom dugo sam razmišljao o stricu i njegovu djelu. Pred mojim 
napola usnulim očima pojavljivala se slika strica-sijača, a on je orač 
i šumar i vrtlar, sve na tom dragom kršnom kamenu, na kojemu 
iz ništa čuda stvara. Iz ništa, iz ništa . .. Slama, na kojoj sam ležao, 
peckala me, šuštala i cijelu mi noć šumila: 

»Moj stric sije, moj stric sije .. . « 

Franjo Biljan 

učenik VII. b razreda III. muške realne gimnazije 
u Zagrebu 


VEČERNJE ZVONO 


Tihi se zvuci razlij ežu dolom 
I gube u sjeni dalekih brda, 
A poziv sveti svuda se ori 
I zove srca meka i tvrda. 


Svi žure k tornju i svetom mjestu, 
Dobrom pastiru pozdrave nosei, 

Bez Njega ljudi ne mogu biti, 
Blagoslov domu i zemlji prose. 


Pobožna usta molitvu šapću, 
Odzvanjaju tiho šapati njini, 

A glas se blagi večera eg zvona 
Polako i tiho gubi u daljini. 


Ilija Stanić 

učenik II.a razreda Učiteljske škole u Mostaru 

SUPARNICI 

CRTICA IZ ĐAČKOG ŽIVOTA 


Zaista je mio taj naš novi drug! 

Čim se je po Božiću doselio u naš grad i došao u naš VII. razred 
odmah nas je sve osvojio na juriš svojim nastupom u fizičkom kabi¬ 
netu. 

»Kolege,« rekao je on važnim glasom, koji je osvajao, »stanite 
s jedne i druge strane hodnika! . . , Tako!« 

Začudili smo se takvom postupku novajlije, ali se i veselo izne¬ 
nadili njegovom srdačnošću. Zaredao je od prvog do zadnjeg, svakom 
pružio ruku i predstavljao se: 

»Čast mi je predstaviti se,« reče pruživši ruku prvomu, 
o »Drago Jurčić . . . « nastavi rukujući se s drugim. 

»Sedmoškolac , . . « 

»Svršio šest i pol razreda . . . « 

» . . . u Zagrebu . . . « osmjehne se stisnuvši mi desnicu. 

»Športaš . . . « završi s nabrajanjem, pa nastavi s rukovanjem. 

Oči su mu živo sjekle, prodirale i osvajale nas redom. I kasnije 
bio je uvijek takav: vedar, nasmijan, govorljiv i pažljiv. Osobito je 
rado pričao o Zagrebu, o bivšim profesorima i drugovima. Sipao je 
svoje »zagrebulje« ko iz rukava. 

Jednog dana pred polugodištem osobito se raspričao na satu 
zemljopisa. Naš stari i dobroćudni profesor nešto je tumačio, ali po 
običaju tako mirno i zanesen u predmet, da smo se mi po klupama 
— opet po običaju — brzo podijelili u zasebne grupice. Oni sprijeda 
slušali su od nevolje, neki su prepisivali zadaće, drugi su napeto 
buljili pod klupu u knjige izlizanih korica, a mi u zadnjim klupama 
okupili se oko Jurčića, koji je živo pričao: 

»Imao sam ja u Zagrebu još boljeg čovjeka iz zemljopisa. Znate, 
stari čičica u staromodnu odijelu s crnom debelom kravatom. Slika 
mog pokojnog djeda! A dobar ko dobar dan! Ništa nismo radili, a 
branio nas i na sjednicama; i ne spominjem, da nam je davao naj¬ 
bolje ocjene. Onda sam još bio odličan đak — bilo je to u četvrtom 
razredu — ali zemljopisa nijesam nikada učio, pa ni onda. Bio je 
u razredu osim mene još jedan odlikaš, sjećam se: Željko Kvrgač. 
Bili smo dobri prijatelji, ali smo pazili jedan na drugog kao pas na 
mačku kraj slanine: učili smo sve zajedno samo zato, da jedan ne bi 
znao više od drugoga. U to doba počeo sam vježbati u podmlatku 
»Građanskog«. Često sam vježbao po par sati dnevno s prvacima 

nogometa pa sam postao vrlo popularan. Tako sam zanemario školu, 
a s njom i zemljopis, to se zna. I tada se desi tragedija. 

Iznenada došao nadzornik iz »prestonice«. Ja sam bio — to 
uzgred spominjem — određen, da ga u ime učenika pozdravim. Moj 
prijatelj Željko stao po odmorima bubati, dok sam se ja zadovoljavao 
pripremanjem i učenjem pozdravnog govora, kojim ću se više pro¬ 
slaviti nego on bubancijom. Da, zaboravio sam reći, baš toga dana 
donio je »Športski list« moju sliku, imao sam sutradan nastupiti na 
prvenstvu podmlatka. 

Prva dva sata prošla su sretno, a trećeg sata bane u naš razred 
nadzornik. Baš na zemljopis! Naš dobričina profesor bio je uvjeren, 
da smo mi učili zemljopis, da mi znamo sve. Naravno, nadzornik 
me opazio. 

»A, to ste vi, gospodin . . . Jur . . . Jur . . . « 

»Jurčić Drago!« spremno sam ustao i isprsio se. 

»Da . . . koji ste me onako krasno pozdravili!« 

Porasao sam u vlastitim očima, a kamoli ne u drugih! Željko me 
je mrko pogledavao, kao da će me probosti. Pozelenio je od zavisti, 
a svoje duge prste stalno dizao, ne bi li ga nadzornik opazio i pitao. 

»Dobro, gospodine Jurčiću, recite mi, molim vas, koje je sredi¬ 
šte . . . recimo . . . Zetske banovine?« zapitao me nadzornik. 

»Znam, znam!« kliknuo sam zbunjeno i očajno tražio po kutevima 
svoje jadne glave to zagonetno središte Zetske banovine. Zbunilo 
me, nisam očekivao, da će pitati upravo mene, koji sam ga onako 
lijepo pozdravio. Smeteno i šutke sam se smješkao, kao da mi je 
ispod časti na takvo pitanje odgovoriti. 

»No, Jurčiću, odgovorite gospodinu nadzorniku . . . « uplašio se 
naš profesor. 

»Ne znate?« upita me nadzornik. 

»Kako ne bih znao, gospodine nadzorniče! Znam ja to, znam!« 

Pogledao sam očajno po razredu, ali nikome nije palo na um, 
da šapne odlikašu, i još takvo pitanje! Znojio sam se. Takva što ne 
znati, i to pred čitavim razredom! Zemljo, otvori se, progutaj me! 
Razred se vrtio oko mene, preda mnom su se redala zaprepaštena 
lica drugova, vidio sam Željkove prste, kako se grče pred nadzor¬ 
nikom od nestrpljenja. I tad planuh i bubnuh kao grom iz vedra neba: 

»Središte Zetske banovine je Beograd!« 

Naš profesor problijedio kao stijena i uhvatio se za katedru. 
Nadzornik je htio planuti — bio je naime Srbijanac — ali je uspio 

zbaciti samo zlatne naočale. Razred je u jednom hipu tako zamuknuo, 
da se čuo Željkov dah: 

»Molim, ja! Molim, ja znam!« 

On je jedini sjao od sreće u tom ludom i nesretnom trenutku. 
Očima, rukom i čitavim tijelom molio je nadzornika, a ovaj me samo 
gledao i gledao . .. 

»Go-go-spodine nadzorniče, Beograd je središte ne samo Zetske 
banovine nego i Savske, Dravske, Drinske, čitave države, moćne, 
nedjeljive . . . « buncao sam ja sav smeten. 

»Da, da ... « udobrovoljio se nekako nadzornik. 

»On je čak središte čitava Balkana, a što se tiče Evrope ... « 

»Da, da«, blago me je prekinuo nadzornik, pa se okrenu Željku, 
»a središte same Zetske banovine ... To ćete mi vi kazati, mladi 
gospodine!« 

Klupa se zatresla, kako je Željko Kvrgač poskočio. Kao iz puške 
bez predaha »odverglao« je središte Zetske banovine, broj stanov¬ 
nika, gradove i gradiće, rijeke i gore, ceste i miljokaze, rudno blago 
i raslinu i sva njihova obilježja. Sve to bez stanke, tačke i zareza. 
Samo je govorio, gledao nadzorniku u oči, a tek katkada pobjednički 
pogledao u mene. Bio sam strašno osramoćen, do smrti. Njemu, naj¬ 
većem mojem suparniku uspjelo je ovako pobijediti me. To nisam 
nikada mogao pregorjeti. Prestao sam od tada učiti, izbjegavao sam 
društva i pokunjio se kao mladi, slabi cvijetak, kad ga prvi mraz 
oprži. Jedino sam, se počeo zanimati indijskom filozofijom i knji¬ 
ževnošću Kine i Perzije, i tako se uvlačio u sama sebe . . . « 

Drago je svršio svoju dramatsku priču. Nismo primijetili, ni kada 
je zvonilo, niti kad je izišao naš »stari«. Ali smo još uvijek na sebi 
osjećali one pakosne poglede Željka Kvrgača i u svakom drugu vidjeli 
tu nesimpatičnu ličnost. Žalili smo Jurčića i od tada ga gledali nekom 
prijateljskom sjetom. 

Mjesec dana iza toga, nekako iza polugodišta došao nam je još 
jedan novajlija: Ivan Marković iz Požege. Dakle za nas Osječane 
provincijalac. Na naše čudo, on je dobro poznavao Jurčića i srdačno 
se s njim pozdravio. 

»Drago je moj stari drug,« rekao mi je na odmoru novajlija, »nije 
ova zemlja tako velika, da bi se dva poštena čovjeka mogla mimoići.« 

Jurčić je toga dana bio vrlo šutljiv i povučen. Nakon par dana 
nije znao profesoru odgovoriti na neko osnovno pitanje iz zemljopisa. 
Teško mi bilo Jurčića, pa sam šapnuo Markoviću: 

Jadnik, baš je nesretan s tim zemljopisom. Tako se bijedniku 
resilo i u Zagrebu pred nadzornikom.« 

Marković je zahihotao i pokrio usta rukama. 

Što ti je? Što se smiješ?« pitao sam zbunjeno. 

Pa zar je već i ovdje pričao o Zetskoj banovini i nadzorniku?« 

Kakvu priču?« pitao sam iznenađeno. 

iM.a onu o Željku Kvrgaču, svomu suparniku.« 

>Zar je ... dakle .. . lagao?« zaprepastio sam se ja. 

Pa jasno! Sve je to njegova izmišljena priča. To priča svakom, 
koga sretne. Pričao je i nama u Požegi.« 

»Tako ... ? Zar nije on iz Zagreba?« 

»Ta kakvog Zagreba? Nije nikad ni bio ondje.« 

»Nije igrao u „Građanskom”?« 

»Uopće se ne bavi nogometom. Ni udariti ne zna lopte! Sve je 
to njegova vlastita skladba i pjesničko djelo.« 

»Tko bi rekao, da je on takav podlac!« 

»Podlac? Bože sačuvaj! On je najbolji i najpošteniji čovjek na 
svijetu.« 

»Ne razumijem! Kako može onako lagati?!« 

»Ta on zapravo i nije lagao. Život je Jurčiću odveć dosadan i 
jednolik, pa kako da srce ne zaželi laži? A kad srce zaželi laž, onda 
je to njemu već na pol istina. Osim toga on je iz Požege, potomak 
jednog od »auvergnanskih senatora«, starog poštenog paralaže . . . 
I molim te, o tome mu nemoj ništa reći! To bi bilo kao da probudiš 
mjesečara na krovu . . .!« 

Hladek Ivan 

učenik VII. razreda gimnazije u Osijeku 


PROSJACI 


Svakodnevna lica ulicama sretaš, 

Sto ti kao crvi pod nogama gmižu, 

A ti ih prezireš, dok ti stope ližu, 

I okrećeš glavu, milostinje ne daš. 

Pregaženi ljudi, smrvljeni sudbinom, 
Nose križ svoj teški i trnovu krunu, 

Bez svijetla i nade lutaju svud tminom, 
Dok bogata vrata gone ih i kunu. 


Iz dubine duše prodiru jecaji 
Nijemi, žalosni, mutni i sumorni, 

Zvuče kao zvona mrtvačkog brecaji 
Ili za lijesom koraci umorni. 

Prosjaci, al ljudi — tople riječi gladni. 
Bijedni, pogrbljeni, sakati i smradni 
Pružaju nam ruku mršavu i jadnu, 
Mole, dok umorni ne klonu i padnu. 


T. Dorotić, 

učiteljski pripravnik III. razreda u Dubrovniku. 

ZAVOD I CRKVA SV. JERONIMA U RIMU 


PISMO IZ RIMA: 

KUTIĆ HRVATSKE U SREDI ŠTURIMA 

Uz Tiber, koji uvijek teče mutan i polagan te odnosi sa sobom 
vrijeme i prošlost u nepovrat, među gradskom vrevom i bučnim 
ulicama središta Rima, nedaleko vatikanskih ljepota i tolikih tor¬ 
njeva i spomenika nalazi se pročelje male hrvatske crkvice svetog 
Jeronima, Sakrila se među množinom ostalih građevina kao lijep i 
skroman cvijet na livadi krasota. Ima u njoj doduše vrijednih slika 
i nadgrobnih nadpisa, ali mi je ne bismo napose ni zamijetili ni razgle¬ 
dali kraj tolikih drugih besmrtnih umjetnina, da ona ne znači za nas 
Hrvate sasvim nešto drugo, više i značajnije, draže i bliže od svih 
drugih crkvi u Rimu. 

Na tom mjestu gdje se danas nalazi ta crkvica i uz nju u mramoru 
i kamenu skladno i otmjeno sagrađeni dom za hrvatske svećenike, 
koji nastavljaju svoje studije u Vječnom gradu, na tom je istom mje¬ 
stu bio još u XV. vijeku mali hrvatski gostinjac i crkvica svete Ma¬ 
rije, oko kojih su se okupljali svi hrvatski izbjeglice i trgovci kao 
ovce oko svog dobrog pastira. 

Kakav je to neizreciv osjećaj naći u tuđini svoje tlo, kutić drage 
domovine, svoje zemljake i tragove svoje narodne prošlosti, taj osje¬ 
ćaj znade cijeniti osobito onaj, koji je često lutao svijetom i živio u 

tuđini daleko od svojih. Ne pomažu mu sve ljepote, koje oko sebe 
doživljuje, ni sva pisma iz rodnog kraja, on ipak osjeća čežnju za 
ljudima iz mladosti. Samo jedno može preobraziti i preporoditi takvog 
iseljenika-lutaoca, a to je, kad jednog dana opet čuje glas svog 
zemljaka. I on ga tada ne pita ni tko je, ni šta je, samo ga zagrli i 
pritisne na svoje grudi. Tako je slično bilo i nama, kad smo prvi put 
stupili na tlo te naše drage crkvice svetog Jeronima. 

I ako se malo vratimo u prošlost, ožive pred nama svi ti Hrvati, 
koji su boravili u Rimu i kojima je taj dio grada bio jezgra življenja 
i utjehe. Prelistajmo nekoliko stranica povijesti unatrag, pa će pred 
nama uskrsnu ti hrabri i viteški naši pradjedovi, koji su krajem XIV. 
stoljeća pribjegli ovamo pred navalom Turaka s one strane Jadrana. 
Te su se nadošlice i izbjeglice skupljali na tom mjestu u predjelu 
Augustovog mauzoleja, koji je već prije bio poznat mornarima s Ja¬ 
drana i trgovcima republike dubrovačke, i tu su nastala prva nji¬ 
hova sastajališta, njihove skromne naseobine. Kad je broj tih nado- 
šlica sve više rastao, sjetio se u XV. stoljeću svećenik Jeronim rodom 
iz Pelješca, koji je također ondje boravio, da bi trebalo sagraditi 
neki gostinjac i tu je svoju namisao uz pomoć ceha obrtnika i 
ostvario. Uz taj gostinjac bila je mala, na pola razrušena crkvica 
svete Marije, koju su Hrvati izmolili od pape Nikole V., obnovili i 
posvetili svetom Jeronimu. To su prvi temelji iz daleke prošlosti o 
tome, kako je to od starine naše. To je tako drag i dubok osjećaj 
nositi u sebi život stoljeća! 

I oko tog gostinjca i bolnice, koju je nadogradio Trogiranin da 
Valle, skupljali su se sve više Hrvati iz raznih pokrajina i staleža. 
Zalaze ovamo mali trgovci i radnici, posjednici i dobročinitelji, sve¬ 
ćenici i lutaoci. I još danas nalaze se u samoj crkvi grobovi zname¬ 
nitih Hrvata koji su umrli u Rimu. Nadgrobne ploče spominju imena 
pjesnika i historičara, bosanske plemkinje i prefekta vatikanske 
knjižnice, a koliko ih tek ima bezimenih i nepoznatih. 

Uz tu crkvicu i dom naročito je povezano ime pape Pija V., koji 
bijaše sklon hrvatskom narodu. On je pozvao desetak mladića iz 
naših krajeva u Rim, da uče kanonsko pravo i osnovao za njih dom, 
kojemu je na čelu bio kardinal Peretti, kasnije papa Siksto V. I taj 
papa, koji je svojom Sikstinskom kapelom obavio svoje ime velom 
vječnosti, pokazao je toliki interes za taj dom, da se razvila legenda, 
kako je on iz naših krajeva. Čini mi se, da je mašta renesansnih 
ljudi bila vrlo bujna, ne samo genija i stvaraoca, nego i najobičnijeg 
malog čovjeka, koji je volio događaje oviti mistikom i pričom. 

Tek prvih dana dvadesetog vijeka postavljen je pravi temeljni 
kamen Jeronimskom kolegiju, koji je nedavno srušen i na njegovom 
mjestu sagrađen dostojan dom, u koji svatko ulazi s poštovanjem i 
divljenjem, a svaki Hrvat s uzvišenim mislima i s ponosom u očima. 

Nemojmo misliti, da je sve išlo uvijek lako i glatko kao te 
mramorne plohe, koje ga danas rese. Prošao je taj dom kroz godine, 
desetljeća i stoljeća mnoge borbe i zapreke, ali ipak nije klonuo, 
nije podlegao, nismo ostali bez tog dragog kutića Hrvatske u središtu 
samog Rima. Promijenio je on mnoge rektore i upravitelje, vidio 
razna lica i čuo mnoge meditacije i molitve, dok konačno nije u 
dostojnom ruhu i ponosnom mramoru pozdravio slobodu države 
Hrvatske. 

I kad zazvoni malo zvonce sa naše hrvatske crkvice, čini mi se 
kao da nam ona tiho priča o Hrvatima, koji su kroz vjekove pro¬ 
lazili njenom lađom i ostavili svoje kosti daleko od domovine, priča 
nam o svim borbama izvan domovine i u njoj, ali priča s veseljem 
i o lijepim, velikim i ponosnim časovima naše prošlosti. Zvono je kao 
neviđeni prijatelj, koji prati naše korake radosti i zvoni nam na 
posljednjem putu, zvono je prijatelj, koji nas tješi i ohrabruje, a ništa 
za sebe ne traži. Kao prijatelj, koji je zatajio svoje ime, ali nije 
prestao slijediti trag našeg života od rođenja do smrti. 

Na odlasku iz crkvice pozdravilo nas je to malo zvonce, i kad 
smo se udaljivali, čuli smo sve tiše njegov glas, ali on je bio tako 
mio i bliz, da ga nikad ne ćemo zaboraviti. . . 


Z’ mrtvih se stal dobri Jezuš, 
Kaj je nas se tak rad imel, 

I za to Ga hudi Poncuš, 
Ranjenoga na križ raspel. 

Ali se z groba digel On, 

Našem grešnem dušam na spasr 
Zato zvoni tak lepo zvon, 

Kaj nam nosi veseli glas. 

Radi Njegvi krvavi muk 
S crkvice pesma leluja, 

Kajti tam v njij radostan puk, 
Vesel peva: Aleluja! 


MIRKO VUTUC: 

VUZEM 

Z* staroga našega turna, 
Veselo zvoni zvoni ju: 

Kaj su ta deca tak žurna, 
Starice soze roniju!? 

Kraj maloga tam potoka, 
Vrbe su nekak vesele, 

I hišam kinče obloka, 
Njihove macice bele. 

Se vam je to zato, dragi, 

Kaj vuskrsnul je Isus Krist; 
Zato, starice glas blagi, 

Joči mokre kaj rosni list. 

PORUKE UREDNIŠTVA 


ZANIMLJIVA ISPOVIJEST JEDNOG ĐAKA 0 NJEGOVIM 
DOŽIVLJAJIMA S UREDNIKOM KNJIŽEVNOG ČASOPISA 

Gospođa Ela Kranjčević, supruga slavnoga Silvija, napisala je 
u ^Beharu« o svome mužu: »Kao učitelj, a kasnije kao urednik 
Nade«, uvijek je Silvije svoju dužnost, svoju službu do skrajnosti 
savjesno vršio . . , Mnogi književnik, mnogi pjesnik morat će dušom 
posvjedočiti, da mu je Kranjčević znao radnje za »Nadu« iz temelja 
preraditi i poljepšati, što se tiče sadržaja i oblika«. 

Stavljam ove riječi na čelo svoga pomena velikom pjesniku, da 
i ja »dušom« posvjedočim njihovu istinitost, i ako ni jesam bio dotle 
autorom nikakve književne radnje, kad sam kao neiskusan poletarac 
počeo šiljati svoje nedozrele sastavke na uredništvo sarajevske 
Nade«. Bilo je to upravo posljednjih godišta »Nadina« života, a 
zadnjega pol jeca mojih srednjoškolskih nauka. 

I ja sam tada, kao i većina drugih u onim godinama nadobudna 
snatrenja, obožavao strane i domaće pjesnike, pohlepno čitao njihova 
djela i — što je u tome stepenu gotovo neizbježno za svakoga ideal- 
nijega đaka, izvodio prve kušnje u pjesničkim uzletima. 

Još mi je živo u pameti ono bojažljivo uzbuđenje, kojim sam 
čekao rješenje sudbine nad svojim prvim rukopisom kod uredništva 
sarajevskoga lista. To moje iščekivanje bilo je tim bojazljivije i tim 
nestrpljivije, što sam znao, da je u tom uredničkom dikasteriju sudac 
glavom Silvije Kranjčević, veliki pjesnik, onaj, koji je dotle svojim 
pjesmama u »Vijencu« i drugdje znao najsnažnije potresti moje srce- 
Kako će on, on glavom, suditi mojoj nedonoščad!? Što će kazati o 
njima? Hoće li uopće odgovoriti riječ dvije u službenim »Porukama 
uredništva«, ili će možda grobnim mukom izreći najtežu osudu za 
svakoga početnika, pokopati mu zauvijek pjesničke nade pcd papir¬ 
natu gomilu proždrljiva koša? Jer nije bilo ovdje svejedno, tko je 
taj sudac. Da mi prva bude tiskana, ej to je bilo i previše očekivati...; 
takovih pretenzija ni jesam ja odmah gojio, a ni jesam ih pred njim, 
Kranjčevićem, činilo mi se, ni smio imati. Tek jedna skromna željica 
s izvjedljivosti: što će on, baš on kazati, i hoće li što kazati? A onda 
ćemo vidjeti ... 

Nije prošla ni dobra sedmica dana, kad već u narednom broju 
lista stoji crno na bijelu »Poruka« pod inicijalima mog potpisa: »U 
vas ima dara; ali još nema forme. Preradite i šaljite onda«. Odanuh 

od teške more, koja mi je dotle pritiskala srce. Sad sam već bio na 
čistu, da bih mogao nešto i napisati, što bi Kranjčević proglasio za 
vrijedno, da se tiska. To postići bijaše od tada najpreči cilj 
moga stihotvorskoga nastojanja. I uložih sve svoje ondašnje pje¬ 
sničko umijeće u tu rabotu; ali ipak nije išlo... Na jednu, na 
drugu, na treću i četvrtu pošiljku — sve većinom iste stvari, prera¬ 
đivane i ispravljene — slijedila je odmah gotova »Poruka« s pohva¬ 
lama i zamjerkama kao na početku: komplimenat na vratima, ali ne 
ćeš unutra! Jedan sam put bio »jezično neukusan radi rime«; drugda 
mi stihovi ni jesu bili »posve pravilni«; negdje ni sadržaj nije bio 
»harmonično do kraja razvijen«, pa se dalje još kazivalo: »to bi bila, 
u koliko prosudismo, na j glavni ja mana kod vas; ali se te malenkosti 
lako prebrode«; »šaljite nam i dalje«; »u vas irnade dara i — što 
nam je najmilije, vi pjevate po duši iskreno, ali ipak fali. , . to i to«; 
»ako od nas ne zavisi dar, a ono zavisi kultura toga dara«; »spram 
toga mogli biste dotjerati sve, što nam dosele poslaste«. 

Čisto je bilo već kadro da me natjera u očaj to i takvo poruči- 
vanje: on odbija i opet traži natrag te iste odbijene stvari, a ja svaki 
put gladčaj, dotjeraj, prebiti ma sitno i tanko, poravnjuj, zalizuj, da 
već nikako ne možeš bolje, pa ipak — sve badava! Dodijalo već i 
meni samome to šiljanje i to vječno prenačin janje. Na mahove bi mi 
se urednikovo odbijanje pričinilo i prestrogim, da ne rečem nepra¬ 
vednim, a činilo bi mi se to osobito onda, kada bih upoređivao svoje 
odbijene sastavke s onim drugih pisaca, što bi u narednim brojevima 
izlazili u »Nadi:. »Ta ja za takovo šta ne bih ni svoga potpisa dao!« 
znao bih planuti sam u sebi gnjevom časomiična prosvjeda na tu bajagi 
nepravicu . . . Ali za čas, promislivši malko bolje, ostaj ah uvjeren o 
protivnome: Ta tko da je mojim pokušajima nepravedan? Zar to onaj, 
koji se prema meni pokazuje toliko snošljiv i strpljiv, da mu nije još 
dodijalo čitati moju drugu, treću, četvrtu pošiljku, kojih nije mogao 
ni za što upotrijebiti, i na svaku mi lijepim preporukama odgovarati, 
i svaki put tražiti od mene, ne nove proizvode sretnije ruke, nego 
baš one iste bolesne prvijence, koje mi je bilo poboljšati prema 
neznatnim zahtjevima njegova recepta? 

Koji put mi se taj urednikov postupak pričinio odista zagonetnim: 
Zašto ne će da me čisto odbije? Zašto još uvijek poručuje? Zašto ipak 
ne će da turi barem koju od priposlanih, pa bila po njegovu sudu na 
njima i po gdjekoja mana, kad i onako izlaze u svakome broju pre- 
mnoge i premnoge druge, koje baš mjesu sve savršene umjetnine? I 
konačno sam htio ostaviti i baciti sve do bijesa; ali mi tada dolazila 

nova utješljiva misao: Eh, vidiš, on tiska drugima i lošije, a tvoje 
ne će, nego baš savršeno; jer valjda drugi to uopće ne mogu, a ti 
možeš! 

Bilo ovako ili onako, dognah nekako dotle, da je prva stvar ušla 
u »Nadine« stupce. Bijaše to »Ljubav mrtvaca«. Poruke su s ovim 
izostale za uvijek, ali je zato ušla i druga i treća i četvrta . . . 

Izo Lanov, 


JERONIM KORNER: 

MADONI 

Ti si moja krvlju ostvarena sanja, 

Tebe sam čekao čitava stoljeća; 

Tvoje su riječi, riječi mojih sanja, 

A osmjesi Tvoji, osmjesi mojih proljeća. 

Zvijezda traži zvijezdu na plavoj, svijetloj stazi, 

A ptica pticu u visinama i granama, 

Ja sam tražio dušu, da u toj oazi 
Odmorim srce krvavo u ranama. 

A vapio sam Tebe, ne znajuć Ti ime, 

Kao svijetlu zraku mojih zadnjih nadanja. 

Kroz kose Tvoje danas teku rime, 

Ti si sunce moje na obali stradanja. 

Polagano i sveto moji dani gasnu, 

Kao boje mora u sumračne tišine. 

U snu i na javi ja Te gledam krasnu 
I prebolno žudim u Tvoje visine. 

Iz zbirke »Obasjane staze« 

JUŽNA FINSKA NAKON RIBOLOVA . . . 

Dr. FRANJO BUČAR 

SUOMI, ZEMLJA RATARA I RIBARA 
U BORBI ZA SVOJU SLOBODU 

Finska ili po finski Suomi je danas društvovno vrlo napredna 
država na dalekom sjeveru, koja ide sa svojom kulturom i ljepotom 
upore do s ostalim naprednim skandinavskim državama. U obrani svoje 
slobode protiv boljševističke i brojčano premoćne Rusije, u kojem 
ratu je već kroz dvije godine dokazala gigantsku svoju snagu, Finska 
je danas središtem simpatija i udivljenja svih slobodoljubivih naroda 
i država pa i nas Hrvata u slobodnoj nezavisnoj državi Hrvatskoj. 

Finska je kroz stoljeća spadala politički i kulturno kraljevini 
Švedskoj, dok nije u prošlom stoljeću (g. 1809.) pridružena bivšoj care¬ 
vini Rusiji ispočetka kao samostalna kneževina. Iza prevrata, poslije 
velikog svjetskog rata, proglasila se je Finska neovisnom, samostal¬ 
nom republikom (g. 1917.). Švedi su za stoljetne veze sa Finskom 
nastojali uvesti švedski jezik, običaje i kulturu među finski narod 

: :o osobito u zapadne primorske krajeve zemlje, koja je više, pogla¬ 
vito u trgovačkom pogledu, bila spojena sa Švedskom. Sve više škole 

su švedske, dapače i sveučilište u Helsinki-u, a inteligencija je 
sva govorila švedski. Poslije g. 1809. pokušali su Rusi što više rusi- 
ricirati Finsku, osobito upravu i škole, te su na taj način svi bolji i 
inteligentniji Finci morali znati osim materinjeg finskog jezika još 
švedski a poslije i ruski. Dok se je švedski jezik sačuvao još i do 
canas kod većine inteligenata Finske, ruski je jezik skoro sasvim 
isčezao, a govori ga danas vrlo malo ljudi iz starije generacije. 

U najnovije doba nastoji se smanjiti i utjecaj švedskog jezika te 
-vedskih institucija, koje država manje podupire na korist finskog 
Jezika. Dok u Helsinki-u, glavnom gradu Finske imade tek nekoliko 
stolica švedskih profesora, podržavaju Švedi sami svoje švedsko 
sveučilište u drugom gradu Finske, u Abo (Turku) te neke švedske 
srednje i osim toga pučke škole u zapadnoj Finskoj. 

Finska po svojoj veličini spada među najveće države Europe, 
te zaprema površinu od 388.279 km 2 . Nazivlje se zemljom od hiljade 
jezera, koja zemlju sa juga ukrasuju. Jezera se većinom nalaze u 
samom granitu, koji je na glasu radi svoje ljepote i čvrstoće, a opko- 
ljuju ih ogromne, guste šume prekrasne cmogorice. Oko jezera su 
nastala mnogobrojna sela i gradići, koji sa svojim vilama ukrasuju 
divne predjele. Jednaka pojava nalazi se i na morskoj obali, koja 
zaokružuje Finsku s juga i zapada sa bezbroj otoka i otočića. Jezera 
su spojena s brojnim rijekama, koje unutrašnjost spajaju s mo¬ 
rem. Vodenim i kopnenim putevima izvozi se silno drvo i kamen 
te drugi zemaljski proizvodi kao: bakar, željezo, nikel, olovo, cinak, 
asbest, grafit i zlato a napose drvo. 

Podneblje je u Finskoj ljeti razmjerno blago, dok zima znade 
biti vrlo jaka, osobito na skrajnom sjeveru i do 50 stupnjeva Celsiusa 
ispod ništice, te je cijela zemlja mjesecima pokrivena dubokim snije¬ 
gom i ledom. Zimsko doba pogoduje osobito zimskim športovima, te 
je Finska danas među prvim zemljama cijeloga svijeta što se zimskih 
športova tiče. Žalibože je u ovom teškom ratu poginulo nekoliko naj¬ 
boljih finskih športaša, tako nedavno svjetski prvak u skijanju Dava 
Vierto, Finski športaši istakli su se i u ljetnim športovima, poglavito 
u vodenim i lakoj atletici n. pr. Pavao Nurmi glasoviti maratonski 
trkač i drugi. Ogromne mase jezera i more daju dosta prilike za 
ribolov, iz kojega je nastala posebna, velika izvozna industrija kon¬ 
zerviranih riba. Od drugih industrija razvila se je ponajviše pro¬ 
izvodnja papira i celuloze. U južnim krajevima rašireno je vrlo na* 

pred.no ratarstvo te se proizvodi na veliko maslac, sir i jaja, što se 
također mnogo izvozi u inozemstvo. 

Finska broji u svemu oko tri i pol milijuna stanovnika, od kojih 
jedna trećina govori švedski, dok ostali govore finskim jezikom. Finski 
jezik je danas razvijen do zamjerne književne visine, a počeo se je 
književno razvijati, iza kako je g. 1610. utemeljeno sveučilište u 
Helsinki-u, na kojem se je počelo naučnim putem istraživati finsku 
književnost i podrijetlo finskog jezika. Već iza reformacije g. 1542. 
počelo se tim jezikom pisati crkvene i pučke knjige. Sadanji dotjerani 
jezik upotrebljava se u školama i u književnosti za lijepu i znanstvenu 
literaturu. Temelj narodne književnosti na finskom jeziku dao je gla¬ 
soviti finski pjesnik Ilija Lonrott, koji je spjevao svjetski poznati 
narodni epos Kalewala, koji je g. 1935. doživio svoju 100 godišnjicu. 
Lonrott je prikupio finske narodne pjesme te prema njima sastavio 
jedinstveni narodni epos od 23.000 stihova, koji je prozvan Kalewala 
po slavnom narodnom junaku Kalewi. Epos je preveden gotovo na 
sve evropske jezike. Kalewala je dala poticaj i drugim književnicima 
i umjetnicima za proučavanje, te se sada izdaje bogato ukrašena 
slikama po glasovitom finskom slikaru Gallen-Kallela, dok je najbolji 
finski muzičar Jean Sibelius stvorio prema motivima Kalewale svoje 
impozantne simfonijske kompozicije. Finska književnost se je u novije 
doba razvila te imade dobrih predstavnika iz lirike, dramatike i bele¬ 
tristike. Mnogi finski spisatelji švedskog jezika također su se istakli 
na polju rodoljubne književnosti svoje domovine. Tako poglavito 
Johann Ludvik Runeberg, koji se je oduševio i za hrvatske narodne 
pjesme te ih g. 1830. prevodio s njemačkoga prema Herderu. Pod 
njegovim uplivom je i finski učenjak Kolana izradio svoju doktorsku 
disertaciju (g. 1860.) prema našim narodnim pjesmama. U novije 
vrijeme vrlo se istakla i ugledna finska književnica Maila Talvio, 
koja je nedavno proslavila svoju 70. godišnjicu. 

Finski jezik je razlogom, da je finska kultura teško pristupačna 
stranom svijetu te se na taj način razvija kao neka kultura za sebe. 
Međutim naučni finski svijet nastoji svoje plodove prikazati i na 
kojem drugom europskom jeziku i najbolje stvari prevode se i na 
strane jezike. Na sveučilištu u Helsinki-u uče se svi naučni predmeti,, 
dapače i slavistika, koju zastupa odlični slavista dr. J. J. Mikkola. 
Stanovnici su svi evangeličke vjere, a imade i nešto pogana, nomadskih 
Laponaca, zbog kojih i broj analfabeta broji tek oko 1% od cije- 
loga pučanstva, jer inače analfabeta u Finskoj i nema. Pučke škole 
i knjižnice su posvuda uvedene, a imade i putujućih škola i knjižnica. 

HELSINKI, GLAVNI GRAD FINSKE 


Srednjih škola s finskim i švedskim nastavnim jezikom imade vrlo 
znatan broj, pa tako Finska stoji na vrlo visokom kulturnom stepenu. 

Glavni grad Finske jest Helsinki ili švedski Helsingfors, koji 
je sjedište finske vlade, vojske i sviju kulturnih i znanstvenih insti¬ 
tucija i broji oko 300.000 stanovnika. Helsinki je posve moderno sa¬ 
građen kao i sve ostale sjeverne prijestolnice. Grad leži na obali 
Finskog zaljeva te imade veliku i prometnu luku. U gradu se nalaze 
mnogobrojne velike građevine, a nekoje sagrađene u najmodernijem 
stilu tako: parlamenat, sveučilište s knjižnicom, veličajne crkve, 
krasni spomenici, razne banke, kolodvor, prvorazredni hoteli, moderna 
i prostrana dječja igrališta, a u predgrađima velike tvornice celuloze, 
papira, keramike, tekstilne i druge robe. 

Finska je osobito na glasu kao turistička zemlja prvoga reda, 
koju u mirno doba posjećuju na hiljade stranih putnika. Željeznice, 
parobrodi i unutarnja uredba turistike je prvorazredna te daje sve 
mogućnosti, da stranci i putnici uz razne posebne pogodnosti, uzmognu 
proći cijelom zemljom sa sjevera do juga. Prekrasni izleti, lov, riba¬ 
renje te zimski i ljetni športovi pravi su eldorado za turistički svijet. 

Mnogobrojna ljetovališta te kupališta i zimski hoteli daju dovoljno 
prilike na moru i na jezerima prekrasnom odmoru i boravištu za one, 
koji to traže i trebaju. Nedaleko od Helsinki-a skoro na ruskoj granici 
nalazi se slap Imatra jednak onome od Trollhattan kod Goteborga 
na Gota-elfu. U Finskoj imade mnogo starinskih gradova, a najza¬ 
nimljiviji je grad Abo ili Turku sa svojim utvrdama, te mnogi ple¬ 
mićki gradovi iz prijašnjih stoljeća. A ako se tko zaputi i još 
dalje na sjever, može vidjeti i život nomadskih Laponaca. 

Novina i periodičkih časopisa imade u Finskoj oko 800, od toga 
180 dnevnika, kojih se tiska oko 180 milijuna primjeraka godišnje ili 
500.000 primjeraka dnevno. Svake godine izdaje se u Finskoj oko 
3000 različitih književnih izdanja na finskom i švedskom jeziku. 
Glavne novine u Helsinki se štampaju u 100.000 primjeraka. To naj¬ 
bolje pokazuje visoko kulturno stanje finskog naroda. 

Na svečani način su proslavili Finci g. 1940. tristogodišnjicu ute¬ 
meljenja svojeg sveučilišta u Helsinki-u, koje je postalo temeljem 
sveukupne naučne i narodne kulture Finske. Jednako slave Finci 
dne 6. prosinca kao dan utemeljenja svoje neovisne republike, te 
5. veljače Runnebergov dan na uspomenu svog velikog pjesnika, a 
g. 1935. godine proslavili su svečano 70. godišnjicu svog najvećeg 
skladatelja Sibeliusa. 

Sudbinu današnje Finske prati cijeli svijet s velikim zanimanjem 
i udivljenjem, a osuđuje neprestane navale ruskog boljševizma na slo¬ 
bodu tog malenog, ali vrlo rodoljubnog i borbenog naroda, koji ne 
traži ništa ni od koga, nego samo svoju zemlju i svoju slobodu. Nakon 
oslobođenja g. 1917. nastojala je Finska, da si osigura svoje granice 
protiv nadmoćnog sjevernog susjeda i da svoj narod privede što većoj 
kulturi i blagostanju. Međutim su boljševici počeli ugrožavati državnu 
samostalnost Finske, te je finska vlada morala g. 1930. zabraniti 
protunarodnu komunističku stranku. — Sve stranke složiše se na 
obranu domovine, te je blagostanje zemlje stalo silno napredovati, 
tako da se je industrija zemlje i stanje života znatno povećalo i 
poboljšalo. Tako je n. pr. kultura žita porasla na dvostruko, pro¬ 
dukcija celuloze porasla je od 95.000 tona na 1,474.000 tona. Broj 
mladeži na pučkim i srednjim školama također se je podvostručio u 
ovih posljednjih 20 godina nakon oslobođenja od ruskoga jarma. 

U kulturnom i društvovnom radu te borbi za slobodu osobito 
su se isticale finske žene. Udružene pod vodstvom zaslužne kulturne 
radnice Lotte Svard finske su žene pokazale uzoran primjer najveće 
požrtvovnosti u ljubavi prema domovini i svome narodu. 

ZNAMENITI FINSKI GRAD ABO (TURKU) 

Međutim su nastale opet teške ratne prilike za malu miroljubivu 
JFinsku. God 1939. Sovjeti zatražiše neke dijelove Finske, da 
učvrste svoj položaj prema zapadu. Tako je došlo dne 30. studenoga 
1939. do rata između malene Finske i ogromne Rusije. Finski se narod 
tri i pol mjeseca hrabro borio i po najvećoj zimi opirao brojčano 
daleko nadmoćnom neprijatelju. (Na hrvatskom je o tom izašla knjiga: 
»Sto dana Finske« od Montanelli-a.) Konačno da ne izgubi svoju 
slobodu, odlučio se finski narod teška srca na mir sa Sovjetima, žrtvo- 
vavši neke zatražene dijelove i gradove. Tako bude sklopljen mir u 
Moskvi dne 12. ožujka g. 1940. Nakon tog mira nastojala je Finska, 
da se što bolje i čim prije oporavi od ratnih nesreća. Osobito je bila 
teška zadaća, da smjesti oko pol milijuna bjegunaca, koji su ostavili 
svoje kuće i svoju zemlju, koju su morali ustupiti boljševicima. Uz 
velike žrtve države i napore cijeloga naroda provedena je konačno i 
ta ogromna unutarnja seoba izbjeglica. Komunistički Sovjeti su sada 
stali zahtijevati opet još neke nove predjele od Finske, htijući na 
taj način, da je pomalo posve unište. Nato se je cijeli finski narod 
najodlučnije opro i kao jedan čovjek ustao na obranu svoje domovine. 
Kada je Njemačka dne 22. lipnja 1941. navijestila Sovjetima rat, 

ušla je i Finska odmah opet dne 25. lipnja u rat s boljševičkom Ru¬ 
sijom. U tom nametnutom ratu čitav finski narod nastupa kao jedan 
čovjek pod vodstvom svog popularnog vođe, generala Mannerheim-a 
dajući primjer takve odlučnosti i hrabrosti, kakve je teško naći u 
povijesti sovjeta. Pobjedonosna borba Finske za svoju zemlju i svoju 
slobodu može se donekle usporediti jedino s gigantskom borbom stare 
Helade protiv najezde Perzijaca u starom vijeku. 

KULTURNE VEZE FINACA I HRVATA 

Mi Hrvati uvijek smo simpatizirali s Finskom i njezinim naro¬ 
dom, makar da smo imali malo direktnih veza. Ja sam još prije rata 
a i poslije svjetskog rata posjetio Helsinki te našao veliku promjenu 
u razvoju glavnog grada i njegova stanovništva. Također sam po¬ 
sjetio slap Imatre, jedan od najveličanstvenijih vodopada na svijetu 
a svakako u Europi. 

U Zagrebu postoji Društvo prijatelja Skandinavije, u kojemu su 
neki članovi, napredni turisti, održali predavanja s projekcijama i 
glazbom o Finskoj i njezinim prirodnim ljepotama i njezinoj velikoj 
kulturi. U Zagrebu postoji već godinama konzulat republike Finske, 
koji je g. 1935, priredio i malu izložbu o Finskoj i njezinoj industriji 
u Zagrebačkom Zboru. Od kako je nastala Nezavisna Država Hrvat¬ 
ska, republika Finska bila je među prvim državama, koje su priznale 
Nezavisnu Državu Hrvatsku, Dapače je imenovala i svog poslanika 
za našu državu ministra dr. Oini Talasa, koji je ujedno <i opunomoćen 
poslanik republike Finske u Rimu. G. ministar Talas posjetio je već 
više puta Zagreb, koji je dobro upoznao te se o njegovom razvoju 
i napretku najljepše izrazio. Naša država poslala je u Helsinki svog 
opunomoćenog poslanika dr. Ferdu Bošnjakovića, koji je sa svojim 
tajnikom dr, V. Andraševićem već u Helsinki-u nastupio svoje mjesto 
te djeluje na što većem kulturnom i materijalnom zbliženju obaju 
naroda. 

Finsku su poslije njezinog oslobođenja bili posjetili i hrvatski 
športaši te su svi bili vrlo uzneseni prirodnim ljepotama i kulturnim 
napretkom tog malenog ali žilavog i hrabrog finskog naroda. Iz Finske 
se također koji putnik polazeći na jug, naročito u Dubrovnik, rado 
navratio u Zagreb. Prije nekoliko godina posjetio je Zagreb u naučne 
svrhe glasoviti finski slavista i etnolog dr. Viljo Johann Mansikka, 
profesor na sveučilištu u Helsinki-u, te se je zanimao za našu kompa¬ 
rativnu narodnu poeziju. Najviše ga je zanimao naš etnografski muzej 
i folklora te etnologija hrvatskog naroda. Ujedno se je izrazio da je 
zagrebački etnografski muzej jedan od najljepših u čitavoj Evropi. 

Finski kipar WAINo AA LTONEN: DVIJE GLAVE 


Nia čelu finske republike jest danas energični predsjednik Risto 
Ryti, koji vodi upravu države s narodnom vojskom, koju pobjedo¬ 
nosno vodi neustrašivi maršal Carl Gustav Mannerheim, koji je sa 
svojom hrabrom vojskom održao već bezbroj pobjeda protiv pre¬ 
moćnog neprijatelja i koji će, kako se svi nadamo, konačno izvojevati 
potpunu slobodu svome narodu. U tome ga pomaže naročito <1 zlatna 
finska mladež, muška i ženska } koja ne štedi svoje mlađahne živote, 
da ih doprinese kao žrtvu za slobodu svoje mile domovine. 

NARODNO BLAGO: 

HRVATSKE ŠALJIVE NARODNE 
PRIČE 

Jahao nekakav čovjek na kobili, pa sebi preko ramena uprtio 
nekakvu tešku torbetinu. Neki kad su ga vidjeli, stadoše ga koriti. 
»Šta je to, bolan, brate!« 

»Neka je kobili lakše«, reče on. 

* 

Pasao konj u bari, a dođe k njemu vuk, pa će mu: 

»Konjo, što je bilo daleko, došlo je blizu. Ja odavno na te vre¬ 
bam, i sad dalje nema kud, nego lezi, da te pojedem.« 

»E, kad mora biti, mora«, reče konj, »ali te molim, da mi samo 
iščupaš prije smrti ovaj trn iz stražnje noge,« 

»Hoću«, veli vuk, »samo je digni!« 

Vuk zađe za nj, zine, a konj nogom uvis, pa vuka u čelo blis! 
A ovaj se izvrnu. 

Nekakav vo htio da pije vodu, te kako nađe pod nekom strehom 
nešto malo na djnu nekakva lonca, on uvuče glavu u lonac, da se 
napije. Ali pošto se napio, nije mogao da izvuče glave, te se stade 
mučiti. Dođe gazda, pa kad ga ugleda, stade zanemagati. Dotrčaše 
seljani, ali ne znaju, kako da ga oslobode. U to evo ti jednog naj¬ 
pametnijeg, te će reći: 

»Pa odsijecite mu glavu!« 

Svi skočiše te odsjekoše volu glavu, ali se stadoše mučiti, kako 
glavu da izvuku. 

»Pa i to je lako«, reče ovaj, »razbijte lonac!« 

»E, pravi mudrac!«, rekoše seljani te i lonac razbiše. 

* 

U nekakvo hercegovačko selo donijeli bili pred crkvu neugašena 
vapna, da prekriju i da obijele crkvu, pa naljegao nekakav čovjek 
iz drugoga sela i uzeo jedan komad onoga vapna, pak ga stisne za 
pas i svoj put produlji. Kad dođe na jednu rijeku, lađe nije bilo, 
nego se izuje i počne gazom hoditi, a voda mu do mimo pasa prođe, 
i za dlaku ga ne zanese; no on se dade na plivanje. Kad je bio usred 
rijeke, počne mu se vapno rastapati i trbuh strašno gorjeti. U onoj 
muci ugleda nekoliko ljudi, gdje s onu stranu vode okopavaju kuku¬ 
ruz, te iza svega glasa zapomaže: 

»Ah, braćo, pomozite, ako Boga znate, izgorjeh.« 

Oni ga ljudi čuše, ali promisle, da se šali. No on opet jednako 
zapomaže i zaklinje, te oni ljudi poteku na obalu i začuđeni pitaju: 

»Ma kako izgorje, zlo te smelo, a sad si iz vode!« 

»Ako vi ne znate, znam ja.« 

Raspasa se, kad li imaš što vidjeti: izgorjela mu košulja i sva 
koža do želudca. 

»Što je to, zlo te zadesilo! Naša voda još nije nikoga ni opekla, 
a kamo li tako izgorjela!« 

»Nije, braćo, vaša voda nego crkveno vapno i moja luda i ne¬ 
sretna lakomost.« 

* 

Pitao magarčić oca: »Što te ono danas zovu na svadbu?« 

»Bit će nestalo drva.« 

POLJIČKA JUNAKINJA 

POVIJESNA CRTICA IZ DALMACIJE 


Nedaleko Splita na podnožju Mosora razastrla se na razmake 
gojna polja, a na njima pri brdu sagrađene kuće, okupljena sela, 
razvedeni putevi. To su Poljica, na glasu zbog svojih prirodnih lje¬ 
pota, ali još više zbog svoje slavne prošlosti. U doba turskog prodi¬ 
ranja u Dalmaciji Poljičani su dali primjera vanredna junaštva. Četiri 
puna vijeka stajali su oni s puškom na braniku svoje krševite domaje. 

Tako godine 1649. krenuo je Topan-paša sa šest tisuća odabranih 
vojnika, da srazi sa zemljom poljička sela. Poljičani se sakupe i 
dohvate oružja. Jedva ih je bilo tisuću. Brojčano slabiji branili su 
ustrajno svoju zemlju, a vješti i okretni na svom kršu zadavali su 
Turcima silna jada. No nada u pobjedu bila je malena. 

Ljubav prema rodnim Poljicama i strah, da ih turska sila pot¬ 
puno ne uništi razvila se u srcu jedne Poljičanke do primjera silnog 
djevojačkog junaštva, koje ne smije ostati zaboravljeno. 

To je rodoljubna junakinja Mile Gojsalićeva, koja se odlučila na 
djelo, dostojno djevice orleanske i Judite iz Betulije. Preobukla se u 
najsjajnije odijelo, ukrasi se zlatom i srebrom svoje plemenite poro¬ 
dice te pođe u tabor Topan-paše. 

Peklo je žarko popodnevno sunce, kad se podno Mosora bio 
najljući boj, Turci su upravo nestrpljivo očekivali novu zairu i zapo¬ 
vijedi svoga paše, kad se začu strašan tutanj, a velik i crn oblak 
dima sukne uvis. Odletjela u zrak turska barutana i zaira, izgorio 
čador pašin, poginuo sam Topan-paša, a s njim i junakinja Mile 
Gojsalićeva. Svoj naum junački je izvela. Kad su Turci dočuli za 
pašinu pogibiju, ostali ko bez glave, smeli se, pobunili i počeli bježati. 
Sad navališe i Poljičani, natjeraše Turke do klanca i tu ih do zad- 
njega dotukoše ili strmoglaviše u duboke ponore. 

Ovakvo svijetlo rodoljublje, kakvo je pokazala poljička juna¬ 
kinja Mile Gojsalićeva, pokazivale su brojne Hrvatice u svim našim, 
teškim ali slavnim prošlim vremenima. Hrvatice su oduvijek bile 
ne samo majke junaka nego i same junakinje, koje svojim vrlinama 
nadmašuju mnoge od onih, koje nam grčka i rimska povijest stavlja 
za uzor. Na domaćem ognjištu možemo naći najsvjetlijih uzora. 

NAŠ PONOS 


Poglavnik junačka je glava 
On se bori za hrvatska prava 
Borio se dane i godine , 

Dok nas nije izveo iz tmine. 

Poglavnik je donio slobodu 
Svome dičnom hrvatskome rodu. 
Poglavniče , mudri Državniče, 
Sad Hrvatska samo tebi kliče. 

Bog pozivi našeg Poglavnika 
On je nama sav ponos i dika 
Za njega ćemo i živote dati 
Dušmanina silu obuzdati. 


Josip Špoljarić 

učenik lila razreda Nadbiskupske 
klasične gimnazije u Zagrebu 


PROF. DR. FRANJO BUČAR I HRVATSKA 
SREDNJOŠKOLSKA MLADEŽ 

U ovome broju H. M, donosimo dva vrlo zanimljiva članka prof. 
dr Franje Bučara. Današnjim mladim generacijama naših đaka možda 
je manje poznat rad ove ugledne i zaslužne ličnosti hrvatskog kul- 
turnog života, premda je prof. F. Bučar gotovo čitav svoj život po¬ 
svetio upravo hrvatskoj mladeži te njenom tjelesnom i duhovnom 
odgoju, pa smatramo potrebnim, da naše mlade čitatelje barem u 
glavnim crtama upoznamo s njegovim radom. 

Prof. dr, Franjo Bučar rođen je g. 1866. u Zagrebu. Nižu i sred¬ 
nju školu svršio je u Zagrebu, a sveučilište u Zagrebu i Beču. Glavna 
struka mu je povijest i zemljopis, a god. 1897, doktorirao je u Grazu 
na osnovu svojih rasprava iz povijesti reformacije. Godine 1892/93. 
boravi u Stockholmu u Švedskoj gdje na Kr. švedskom središnjem 
zavodu za tjelovježbu proučava tjelovježbene znanosti. Istodobno 
bavi se proučavanjem nordijskih književnosti, pa je jedan od prvih 
i najboljih hrvatskih poznavalaca nordijskih jezika i kulture te stalno 
radi na kulturnim vezama s tim narodima. Napisao je velik broj 

knjiga i brošura o tjelesnom odgoju i bio je urednik i raznih šport¬ 
skih časopisa. Istaknuo se u svome radu za hrvatsko sokolsitvo. Stal¬ 
ni je član Međunarodnog olimpijskog odbora, predsjednik Hrvatskog 
društva prijatelja nordijskih naroda i predsjednik Društva za nacio¬ 
nalnu Rusiju, član radnik Matice Hrvatske. Napisao je ogroman 
broj članaka i rasprava po svim našim književnim časopisima. 

Za svoje zasluge primio je tri odlikovanja Kr. švedske vlade 
(red Wasa i red Nordstjarna te zlatnu Lingovu medalju) i visoko 
odlikovanje vlade Njemačkog Reicha povodom Olimpijade u Berlinu 
god. 1936. 

Prof. F. Bučar spada medu one starije ličnosti naših zaslužnih 
kulturnih radnika, koji isi već u svojoj mladosti postaviš e određene 
ciljeve i zadaće, na 'ostvarenju kojih su onda dosljedno i neumorno 
radili čitav svoj vijek. Tiho i povučeno radi prof. F. Bučar već pol 
stoljeća na raznim područjima hrvatske kulture. Već prije 50 godina 
on je dalekovidno predvidio svu važnost tjelesnog odgoja školske 
mladeži u cilju, da se održi zdrava harmonija između duhovnog i 
tjelesnog razvitka naše mladeži uočivši potpunu vrijednost klasičnog 
odgojnog načela: Zdravi duh u zdravu tijelu. 

Još u vrijeme, kad se važnost razumnog tjelesnog odgoja u mno¬ 
gim zemljama Europe — unatoč svim lijepim pedagoškim teorijama 
— vrlo slabo cijedila, a od nekih dapače negirala, u ono vrijeme, 
kad se u mnogim zemljama na tom polju još nije ništa pozitivno 
učinilo, prof. F. Bučar započeo je u Hrvatskoj u tom smij eru struč- 
njački i sustavno raditi posvetivši tome radu glavni dio svoje djelat¬ 
nosti. 

Da nastojanje oko tjelesne kulture — ispravno shvaćeno kao 
dio općeg odgoja mladeži — pode u Hrvatskoj uporedo s najnapred¬ 
nijim narodima u Europi, prof. F. Bučar poduzeo je znanstvena puto¬ 
vanja u skandinavske zemlje, osobito u Švedsku, koja je već oko 
god. 1892, bila, a i danas je ostala kao jedna od najnaprednijih u 
pogledu tjelovježbe i tjelesne kulture. 

Ne mislimo ovdje iscrpivo opisati rad prof. F. Bučara na tom 
polju njegove polstoljetne djelatnosti, nego tek želimo našim mladim 
prijateljima tenisa, sklizanja, tjelovježbe, lake atletike i drugih zdra¬ 
vih športova spomenuti, da oni niti ne slute, koliko pionirskog rada 
i nesebične ljubavi za naše mlade bilo je u prvim početcima potrebno, 
da se naše vlasti i čitava naša javnost uvjeri o potrebi i važnosti 
tjelovježbeniih dvorana i igrališta, kojima danas naš ponosni Zagreb 
i čitava Hrvatska u velikom broju obiluje. A za sve to najveća 

zasluga pripada jednom tihom i povučenom radniku i stručnjaku, 
koji za sav taj svoj rad nije nikad tražio niti očekivao nlikakve hvale 
ni priznanja, a još manje bilo kakve koristi. Ta nesebična briga za 
tjelesno i duševno zdravlje hrvatske djece ispunila je gotovo čitav 
život jednog čovjeka. Ako još k tome prolistamo razne naše kulturne 
časopise, a napose oko 40 godišta »Pobratima« i »Omladine«, u 
kojima su najljepše i najzanimljivije stranice ispunjene radovima prof. 
F. Bučara, koji su posvećeni kulturi i odgoju našeg mladog čovjeka i 
kao cjelina imaju prvorazredni značaj, onda iz svega vidimo, da je 
prof. F. Bučar izvršio golem rad te bio vjesnikom i pripremao putove 
za novi i bolji život u budućoj ustaškoj Hrvatskoj. Zato smatramo, 
da smo progovorili iz srca svih nas starijih i današnjih mlađih đačkih 
generacija, kad smo napisali ovo nekoliko redaka u znak zahvalnosti, 
koju svi dugujemo neumornom i zaslužnom kulturnom radniku, pro¬ 
fesoru dr. Franji Bučaru. 


MILOVAN ADAMOVIC 

PJESMA PROLJEĆA 

Divno se opet proljeće zeleni, 

U granju ljulja i stazama bludi, 

U rosi cvijeća sa zorama rudi 
1 kao nemir na žalu se pjeni. 

Mirišu ruže svuda ukraj puta. 

Kroz bašće lovor i masline šume. 
Smaragd borova ogrnuo hume, 

A šum talasa po obali luta. 

Nebo k’o plava livada se pruža, 

I kadkad samo na njemu procvjeta 
Po oblak bio, k’o grm bijelih ruža. 

Pjevaju ptice; sjenke džbunjem gaze; 
S cvijeća leptira uzdiže se ćeta, 
l svud po suncu trče cvjetne staze . . . 

DVIJE NOVE ZBIRKE PJESAMA 


(Vinko Kos: »Kipar«, Vinko Nikolić: »Moj grad«. Zagreb, 1941 .) 


U nizu knjiga, koje su objelodanjene u godini obnove hrvatske drža¬ 
ve, nalaze se pjesme mladih hrvatskih pjesnika Vinka Kosa i Vinka -Niko- 
lića. . 

Osamijenost, tiha bol, bježanje u samoću, povlačenje u sebe, duboka i 
na mjestima teško razumljiva misaonost s jedne te potpuni sraz si priro¬ 
dom i lirsko doživljavanje prirode s druge strane karakteriziraju zbirku „pje-, 
sama Vinka Kosa. Osjećaj osamljenosti je u njegovoj poeziji dominantan, 
pa ga susrećemo već u prvoj pjesmi: 


OSAMLJENOST 


»Da li uvijek, o samoćo, moram ostat tvoj 


i želje moje ne će luke naći i: ii/. 

na drugoj strani?,..«. 

»Ako si me odabrala za se i životu mome , V' * mos 

hoćeš svoje ime dati, tad uništi žeđu 

što s tamom raste, i svega me uvuci u se din 


kao kasno doba miris ruže, kad nestanu dani cvijeća«. 

(»Osami jenost«). 


Pjesnik u ovim stihovima govori o osamljenosti kao nekoj višoj, sili, 
oj a se diže iznad njegova podneva i njegove noći, dok u stihovima, koje. 
ćemo sada navesti, naziremo drugu stranu Kosove osame: 


■" ,or< 


»Još dublje treba zaći u samoću, 
i živjeti za jednu vedru riječ, 

po njoj će možda koja duša noću . - 

u zoru svoga podignuća prijeći« (»u šutnji ovoj«). 


U časovima, kada pjesnik uviđa, da je ta samoća sastavni dio nje¬ 
gova bića, on je prihvaća i želi je pojačati vjerujući, da će plodovima toga 
svoga raspoloženja, savršenim stihovima, pomoći kojemu čovjeku, da se iz- 
bavi svojih nemira i teških raspoloženja To je u neku ruku apostolat pje¬ 
sništva, za čim teži i Tin Ujević, jedan od prvih na našem lirskom Parna- 
su (»Ispit savjesti«). U toj osamljenosti izgrađuje Kos svoju vlastitu lič¬ 
nost. Nije to bez borba i boli. Sam pjesnik uviđa, da se samo poslije patnja 
i muka možeš dovinuti do ojačanja i vlastite ličnosti. Per ardua ad astra! 
»Htio bih, da svaki pokret mojega junaka bude tihi zatvoreni svijet, 

uli se bojim kamena ovog, sto šuti, da li ne će, jednom 
vrisnuti i on i odat sve, što nosio sam ja u srcu svom, 
dok sam njemu davao oblik taj«. 

(»Kipar«). 

Nije lako boraviti sam, baviti se sam sobom u izgrađivanju samoga 
sebe. Pjesnik često osjeća potrebu, da se nađe u društvu prijatelja. 
»Usamljenost danas žudi za stazama punim gostiju dragih...«. (»Klicanje 
zelja«). — U »Križnom putu« kroz četrnaest odlomaka, možemo naći i 
veći dio autorovih nastojanja oko duhovne izgradnje ili još bolje nadgradnje. 

»Zazvoni, zvono tihe žalosti, 
kroz ukočenost duševne nutrine 
i daj nam snagu suza«. 

»Razgali nas pred svemirskim okom, 
da se ne rađa u nama slika naše veličine, 
da pokrajnim stazama idemo k svojemu cilju, 
da cvatemo pod širokim listom ko ljubica plava«. 


»Moja bol nek bude smiraj tvojih boli, 
moje staze u tvoj mir nek zadju«. 

(»Križni put«). 

Plod tih borba i krvavih nastojanja na »klesanju« vlastite ličnosti i 
što savršenijem stvaranju samoga sebe osjeća se i u ovim značajnim sti¬ 
hovima Vinko Kosa: 

»Al živjeti je slatko, kad za druge 
sredinu čuvaš, a ti biraš kut«. 

(»Pod teretom sjena«). 

Ali ta ličnost povučena u samu sebe i zatvorena u osami ne boravi 
uvijek u tuzi, jer ima nešto veselo, što na mahove zabruji .pjesnikovom li¬ 
rom (»Vječna frula«). Isto tako Vinko Kos ne obrađuje u svojim pjesma¬ 
ma samo vlastitu ličnost. Pjesme: »Tužaljka gladnih«, »Vapaj zapostavlje¬ 
nih«, »Propala žena govori« i »Večernja slika« mnogo govore o autorovoj 
iskrenoj velikodušnosti. Osim toga, kako smo već naprijed spomenuli, Vinko 
Kos živi s prirodom, pa je duboko osjeća i razumije. Naročito su uspjele 
njegove pjesme »Rujan«, »Oblaci« i »Proljeću hvala«. 

Posljednja pjesma u zbirci je »Zemlja« — »moćna, tiha, draga, naša 
zemlja«. Ona oblikuje ljude. Pejzaž je čovjek. »Zemlja sve pretvara u svoj 
narod«. Gora, iz koje potječe kamen, u koji je pjesnik »utisnuo dio duše«, 
predstavlja u prenijetom smislu našu zemlju. Duboko svijestan vrijedno¬ 
sti, koju je dobio od svoje domovine, svijestan, da je ona bila velik čimbe¬ 
nik u izgrađivanju njegove ličnosti, pjesnik joj upravlja ove lijepe, misaone 
stihove: 

»Hvala težini, što nije od tvojeg krila puštala ovu masu, 
da je odnesu u dol i razbiju tamo potoci poslije zime 
hvala tvojoj visini, koja je čuvala za me ovu skupocjenost 
i čekala mene, da joj dadem podpuno život svoj. 

Da li si dala, goro, kamenu ovom i najdraže svoje bogatstvo, 
da li si dala kamenu ovom i svoju šutnju duboku?« 

(»Kipar«). 

Objekti su, dakle, Kosovih pjesama najprije njegovo vlastito jastvo, 
zatim ljudi, a onda priroda i zemlja — Domovina. 

Dok je Vinko Kos u svojim pjesmama više misaon i subjektivan i dok 
u većini svojih pjesama prikazuje samoga sebe, Vinko Nikolić, autor zbirke 
»Moj grad«, obrađuje u svojim pjesmama isključivo svoj grad, a napose 
najstariju četvrt toga grada, u kojemu je ugledao svijetlo dana 

»Unuci uču i štokavski, a njiman 1 to u duši ne zvoni, 

Pa s jezikom sve in je tuđe, pa i njihovo rođeno misto«. 

Pjesnik, koji ovako prikazuje svoje sumještane, sam je uvidio, da može 
jedino na uspješan način prikazati svoje mjesto služeći se riječima, koje 
su stvarno vezane predmetima, o kojima će u svojim pjesmama govoriti: 
ova zbirka Vinka Nikolića sadrži pjesme pisane u đialektu. 


1 Misli se na starije pokoljenje. 

Na četrdesetak stranica ove zbirke, auktor je donio nekoliko svojih 
boljih pjesama, kao što su »Gorak je zemlje kruv«, »Kaparica«, »Težaci«, 
»Naši skulari« i »Na pudarici ćaćine zemlje«. Ono, što se mora ovdje na¬ 
glasiti je to, da je Vinko Nikolić izabrao dobar način, na koji će prikazati 
vjerno svoj rodni kraj. Početak pjesme »Kaparica«, pokazuje, kako dialekt 
još više oživljuje sliku, koju nam autor hoće predočiti: 

»Po’ mojon ponistron na banku sidi kuma Marija, 
kape crjene radi, 
kru’ da zaradi, 

sidi i muči, uvik ista, bome nika’ starija«. 

Pri čitanju ovih pjesama, morali smo ustanoviti, da je pisac prema 
potrebi upotrebljavao i neke čisto štokavske riječi i izričaje (vanjština, nu¬ 
trina, prastar, gotovo ružan). Isto tako moramo spomenuti, da je na ne¬ 
kim mjestima rima u »borbi s pravilnim naglaskom« (Matoš). 


Ivica Katušić, 

učenik VII. razreda II. Drž. klasične gimnazije 
u Zagrebu. 


LIRIKA JERONIMA KORNERA 

Prigodom petnaestgodišnjice svog književnog rada izdao je Jeronim 
Korner zbirku pjesama »Obasjane staze«. (Naklada knjižare »Hrvatska Pro¬ 
svjeta«, Zagreb 1941.) 

Ime Jeronima Kornera poznato je svim ljubiteljima duhovne poezije i 
vedrih, obasjanih staza, te se radujemo ovom pjesničkom jubileju i njegovoj 
zbirci. Ovdje je Korner onaj isti Božjim duhom nadahnuti pjesnik, kojega smo 
u početcima njegova stvaranja upoznali. 

U prvom dijelu zbirke susrećemo pjesme, koje se nalaze već u objavljenim 
zbirkama: »Blistavi rub«, »Ljubav neba«, »Ljeto i vječnost« i »U hramu Cister¬ 
na«; U tom dijelu poznajemo dvije glavne Kornerove značajke: on je intimni 
religiozni pjesnik i slikar prirodnog carstva. U njegovim pjesmama čitatelj 
proživljava blagi religiozni žar jedne idealne duše, koja pjesme svoje posvećuje 
ljubavi, vječnosti, Bogu i uživa u samoći časove unutarnje sreće. Ovako idealan 
prelazi Korner preko tuge i ne pozna pjesničkog očaja, nego baš naprotiv, 
svaki njegov pjesnički doživljaj pun je vedrine, nade i spokoja. Njegova je 
poezija opreka onoj nepotrebnoj i besplodnoj tugaljivosti, koju susrećemo kod 
mnogih naših lirieara. Kornerove pjesme, pa i one koje nemaju izrazitog 
religioznog obilježja, čitaju se tako ugodno, da i mi sami pod dojmom pjesni¬ 
kovim postajemo smireniji, puniji dobrote i čežnje za višim i neprolaznim. 
Zajedno s pjesnikom blagosivljemo proljeće, u njegovim crkvicama jača se 
naša vjera, a pred njegovim Kristom gledamo Galileju i Jerusalem, slušamo 
propovijed iznad njiva na Spasov dan. 

Nametne li nam se pitanje, odakle Korneru ta smirenost i vedrina u ovom 
životu, koji mnogi površno shvaćaju i promatraju, iskrsne pred našim očima 
i sam odgovor: pjesnik je znao procijeniti pravu vrijednost neprolaznoga i 
bijedu materije, pa je odatle nastalo trajno religiozno proljeće u njegovoj duši. 
Po tim se pjesmama i mi, oplemenjeni i produhovljeni, približavamo najvišem 
izvoru smirenosti i vedrine, samome Stvoritelju. Hvalospjevu, koji Mu uznosi 
u Kornerovim pjesmama oduhovljena priroda sa svojim leptirima i pčelama, 


219 


rosnim granama i plahim srnama, gorskim vrelima i visovima, pridružujemo 
se i mi te se dižemo s pjesnikom nebu i pjevamo: Svet, Svet ... ! 

Kao slikar prirodnog carstva, što se u njegovoj duši blista kao slika ljudi 
na rubu, dočarava nam plave morske valove, koji se obijesno igraju, sunce, 
što se prosulo po naslagi tanjira na ormarskoj polici, rasvjetana stabla puna 
bijelog cvijeća. 

Blago je carstvo procvalog drveća 
Kao dječji san o raju 
Punom bijelog cvijeća. 

(Proljetna noć u voćnjaku) 

Još više doimlje nas se pjesnik u drugom dijelu svoje zbirke. Dok u 
prvom dijelu poput nevina djeteta uživa ili se boji života, on ovdje taj život 
analizira, te nam se tako otkrivaju još dvije Kornerove značajke: njegova 
religioznost dobiva jaki društvovni i nacionalni prizvuk. On plače u pjesmi 
nad bolima i patnjama onih, koje kruta zbilja bije nepravdom i zaboravi. 
Umjetničke su duše osobito one, koje u životu prati zaborav. Dok on radi toga 
druge žali, sam se u sebi ipak smiruje, i ako ne potpuno. Ta on je čovjek, 
kojemu je poezija i ideal i zvanje, pa se zato i pita: zašto sam pjesnik i što mi 
je pjesma?! 

Pjesma je borba s oblikom, svijetom, 

A nekad — sa samim sobom. 

(Što je pjesma?) 

Ta refleksivnost mnogih njegovih pjesama tako je iskrena, da predstavlja 
pjesnikov nazor na svijet i život, a ujedno je i mala ispovijest nemirnog ljud¬ 
skog srca. To je Komerova originalnost. On ide tako daleko, da svoju iskrenost 
prenosi i na svoju subraću: pjesnike i umjetnike. Sa sjetom i saosjećanjem 
čitamo piesme »Pjesnici i apaše Bogu« ili »Boemi Poete«. Jedan čitav ciklus 
posvećuje poganima XX. stoljeća, gdje im pruža utjehu u religiji. Između svih 
njih on potpisuje stihove: 

Svladani ko djeca istinom prvom, 

Čekamo sunce sred svojega loga. 

Mi što smo kleli nad golgotskim drvom 
S najvećim žarom mi čekamo Boga. 

(Pjesnici i apaše Bogu) 

Jedna omiljela tema Kornerovih pjesama jest Madona. Odatle i potječu 
tolike pjesme u čast Majci Božjoj, njezinim oltarima i hrvatskim prošteništima, 
u kojima se slavi i veliča Madona. Ove pjesme osim religioznosti nose u sebi 
i onu značajku Kornerove nacionalnosti. Preko svetih hramova i oltara u čast 
Bogorodici cvast će hrvatskoj metropoli i hrvatskom narodu uvijek sretni dani. 
Ciklus »Tamjan starog Zagreba« s pjesmama »Majci Božjoj Kamenitoj«, »Diti- 
ramb tornju sv. Marka«, »Molitva raspetom Kristu za blagoslov gradu Zagrebu« 
spada među na j krasni je primjere u duhovnoj poeziji Hrvata. 

Korner je izraziti lirski pjesnik. Svojom novom, već petom zbirkom, 
predstavio nam se ne samo kao plodan nego i stilski i ritmički dotjeran, pa ga 
s punim pravom ubrajamo među najbolje mlade liričare. Pjesme su mu sa¬ 
držajem bogate, a formom mnogolike. Njegov je ritam lak, stil originalan i 
jedar. Oštar je u opažanju prirodnih krasota, kojima se služi u prikazivanju 
duševnog stanja, dubine religioznog uvjerenja i refleksivnog razmatranja. Sve 
su to krasne odlike Kornerove poezije. Od njega mogu mnogo naučiti naši 
mladi, koji teže za ljepotom izražaja i bogatstvom sadržaja. 

5— d —c 

ŽITO ZORI 


Poljem piri vjetrić laki 
I pšenicu talasi 
Iz pšenice čuju se 
Mili, zvučni glasi. 


Jer su teška, jer su teška 
Sitna zlatna zrna 
Smeljite nas, smeljite nas 
Da budemo hrana. 


Žito zori, žito zori 
Sažnite me ljudi, 

Jer me sada vjetrić mori 
I klonule mi grudi. 


Žito zori, žito zori 
Jarko sunce gori 
Vjetrić žuto klasje mori 
Žito zori, žito zori. 


Cvrčci u polju pjevaju 
Veselo svo eri, eri, eri 
A klasovi odgovaraju 
Žito zri, žito zri. 


Stanislav Kos, 

učenik IV. razr. Nadbiskupske 
klasične gimnazije, Zagreb. 


MARKO ČOVIĆ: ŽITO ZOVE. 

ZAGREB 1941. 

REDOVITO IZDANJE MATICE HRVATSKE 

»Žito zove« je druga knjiga mladog (rođen* je koncem 1915.) nacionalnog 
borca i hrvatskog književnika Marka Čovića. Njegovo pisanje i pogled na 
život sadrži uglavnom tri važna elementa: prvo i iznad svega ljubav prema 
rodnoj grudi i zemlji uopće (najjače izraženo u »Žito zove«), prema majci i 
obitelji (»Nanino pismo«) i prema ženi (»Priča o djevojci Višnji«). Ta su tri 
elementa bitna i dolaze do izražaja u svakoj njegovoj rečenici, dapače to se 
čita i među retcima. Svojim snažnim sadržajem i savršenom umjetničkom 
formom kao najbolja novela te zbirke ističe se »Žito zove«. Ona iskače daleko 
nad svima i po kompoziciji i po stilu, pa može stati uz bok najboljim europ¬ 
skim novelama te vrste, i autor je s punim pravom prozvao po njoj cijelu 
ovu zbirku. I svuda gdjegod se u drugim novelama javlja taj osnovni motiv 
žita i zemlje, sunca i ravnice, koja se prelijeva u širokoj, dobroćudnoj duši 
autora, gdjegod se pojavi taj osnovni, glavni ugođaj, to su najbolje stranice 
Marka Čovića. Mladenačka neobuzdana snaga i bačka vedrina, dani stradanja 
i malih radosti na suncem obasjanim, plodnim njivama razlijevaju se u širo¬ 
kim rečenicama. Svuda se osjeća zdravi dah zemlje i polja, na kojima zori 
zlatno žito i leluja se na ljetnom vjetriću, koji hladi oznojena čela seljaka. 
Upravo majstorski znade Čović (osobito u noveli »Žito zove« i djelomično 
u »Priči o djevojci Višnji«) imitirati šuštavo zrenje žita i zvuk kose žetelaca. 

»Mi smo čvrčci, mi smo čvrčci, žito zri, žito zri, ja te volim i kad spavam, 
žito zri, žito zri,« 

ili: 

»Kosi, Brato, kosi, Brato, žito zri, žito zri, budi čovik, voli ljude, žito 
zri, žito zri.« 

Imade i šaljivih slika s puno jedre ironije (»Bać Luka u Zagrebu«), a i 
puno mladenačke tuge i boli, osjetljivosti duše i srca (»Priča o djevojci Višnji«). 
Neostvareni, lijepi san momačkih maštanja, koji se jednog dana srušio pod 

pritiskom krute realnosti i spoznaje, zato jer je bio samo san, prelijepi san, 
— a snovi ostaju samo snovi i tako su dugo lijepi, dok o njima samo sa¬ 
njamo ... 

Odsječke đačkih, mukotrpnih dana i zapažanja donio je Čović u »Kako 
danas tako sutra«, no kompozicija mu je u ovoj slabija nego u ostalima. Čović 
nije nikad gubio vjeru u novu, ljepšu budućnost i rješavajući mnoge probleme 
u sebi, nalazi zadovoljstvo i glavni cilj života u radu za narod i slobodnu 
državu Hrvatsku, sudjelujući aktivno i požrtvovno u sveučilišnim organiza¬ 
cijama, boreći se i pripravljajući bolje dane svojoj ispaćenoj domovini (»Novi 
putovi«). Na to ga ohrabruje i potiče prošlost, koje se jedva sjeća, kad je 
kao mali dječak doživio, da se u njegovom rodnom gradu Subotici g. 1918., 
vi jala na Gradskoj kući hrvatska zastava, a mnoštvo naroda, razdragano bri¬ 
salo suze radosnice i padalo jedan drugom u zagrljaj (»Dan slobode«). 

Ta je knjiga, kako je sam autor rekao prije par godina, kad je stvarao 
prve njene obrise i pojedine dijelove, kad su se u njemu počeli rađati zametci 
pojedinih poglavlja i dijelova, ta je knjiga dnevnik jednog hrvatskog sve- 
učilištarca, seljačkog sina, koji je doduše došao u grad na nauke, ali ne da 
se »pogospodi« u onom lošem smislu, nego je i dalje ostao dijete prirode, čvrsto 
povezan sa ljudima i zemljom, iz koje je nikao, sa svojom Bačkom i Hrvatskom. 

Jedino u nekim zajedničkim problemima vidi se sličnost sa njegovom 
prvom knjigom »Doktor filozofije« (1937.), inače je u ovoj drugoj pokazao 
veliki napredak u dotjeranosti stila i forme kao i koncepciji samih misli, 
povezanih sa događajima oko njega i u njemu. 

Neki kritičari pokušavaju tražiti autorove uzore i poticaje, ali mislim, 
da je glavni i jedini pokretač Čovićeva ljubav prema domovini i narodu, 
prema bačkim ravnicama, gdje se rodio i odrastao. 


NEKAD I SADA 

(NEKOLIKO MISLI UZ NOVU ČITANKU ZA I. I II. RAZRED) 

Listajući novu Hrvatsku čitanku za početne razrede naših srednjih škola* 
dolaze nam neke misli, nameću nam se neke refleksije, koje bismo htjeli 
ukratko ovdje iznijeti. 

Bacimo najprije pogled malo unatrag i prelistajmo onim knjigama, koje 
su se do pred kratko vrijeme upotrebljavale u našim školama i vidjet ćemo 
ondašnje metode rada; vidjet ćemo svu plitkost i šupijivu sitničavost tadašnjih 
»prosvetnih« smjernica, uočit ćemo prozirne namjere tuđinca, shvatit ćemo 
grubu podvalu i filistarske mudrovanje onih, koji su htjeli, da hrvatska mladež 
čita poluzatvorenim očima i odsutna duhom. Oni su htjeli, da hrvatsku mladež 
zabliješte primamljivim naslovima lažnog prikazivanja hrvatske povijesti i 
lažnim nakitom na zgradi od karata, koja je predstavljala bivšu tvorevinu 
nazvanu Jugoslavija. 

Beskarakterni pijanice i obični razbojnici, ljudi bez savjesti i bez pošte¬ 
nja i sve ostale mane i grijesi jednog pokvarenog ciganskog naroda iznosile 
su se pred čiste i nevine duše naše idealne hrvatske mladeži. 

I činilo nam se kao da čujemo potresne riječi Grillparzerove: 

»Bosewicht, gib mir zuruck, 

* Was mir die Geburt beschieden, 

Meiner Seele gold’nen Frieden, 

Meines Daseins ganzes Gluck, 

Meine Unsehuld mir zuruck!« 

' (Zločinče, ti vrati mi 

što rođenje mi odredi; 
moje duše zlatni mir 
moga bića sreću svu: 
nevinost moju vrati mi!) 

Bio je to doista dnevni zov ranjene duše naše mladeži, koja je — rekli bismo 
— zdravim osjećajem hrvatskog poštenja osjećala svu težinu neprijateljske 
razorne djelatnosti, koja je prozrela strašni cilj pokvarenih zanesenjaka, da 
ubace u srce hrvatske mladeži posvemašnju ravnodušnost prema svemu, što 
je hrvatsko, da im otruju mlade duše i oduzmu vjeru u idealizam, vjeru u 
lijepo i uzvišeno, pa da tako ubiju u njoj i svaki osjećaj narodnosti, svijest o 
svojoj vrijednosti, nacionalni ponos i vjeru u postojanje pravde i mogućnost 
slobode. 

No, hvala Bogu, i onim svi jesnim hrvatskim profesorima, koji su shva¬ 
ćali svoju rodoljubnu dužnost, naši neprijatelji ni jesu postigli cilj, što više, 
oni su postigli protivno. Oni su našu hrvatsku mladež prisilili, da misli, oni 
su je naveli na to, da traži istinu. I naša je mladež našla istinu, i to još prije, 
ftsgo ju je našao veliki dio starijih. Ta nam se istina jasno pokazuje i odrazuje 
iz svake stranice spomenute knjige. Ta nam se istina odrazuje iz svakog štiva, 
svake pjesmice, jednom riječi iz svakog pojedinog dijela, kao i iz cjeline kao 
takove. Iz svega se razabire, da je sastavljača vodila ljubav prema onim mla¬ 
dim dušama, ljubav prema povjerenoj nevinosti, ljubav prema značajevima 
buduće Hrvatske. Vodila ga je ona ljubav, koja zaboravlja samu sebe i koja 
svu sebe predaje drugome i misli samo na drugoga. S takovom ljubavlju 
pristupamo mi danas našoj hrvatskoj mladeži, s takovom ljubavlju nastojimo 
pokazati joj sve ljepote i vrijednosti našega hrvatskog zbivanja u prošlosti 
i sadašnjosti. Iz toga i takvoga međusobnog razumijevanja i saobraćaja otvara 
se pred nama knjiga hrvatske povijesti, pred nam a iskrsavaju likovi starih 
hrvatskih kraljeva i velikaša, stari gradovi i naselja, narodni plemići i ljubav 
za rodnu grudu. Susrećemo zatim poznata lica i dogođaje iz naše najbliže 
prošlosti i sadašnjosti, da nas onda, nakon šetnje po rodnim krajevima, od¬ 
vede dalje preko granica naše domovine i pokaže nam ljepote i duhovne i 
materijalne vrednote drugih naroda, da nas upozna s njihovim običajima i 
načinom života i da nam tako pokaže, da i mi spadamo u red naprednih, 
kulturnih i prosvijećenih naroda, što su nam do sada naši samozvani za¬ 
stupnici pred stranim svijetom osporavali. 

Vidimo dakle, da je sastavljač išao zatim, da našoj mladeži pruži zdravu 
i krepku duševnu hranu, da joj u srce usadi smisao za lijepo, uzvišeno, dobro 
i pravedno. Išao je zatim, da se našoj hrvatskoj mladeži pokaže, da se na 
nju misli, da se za nju brine, da joj se pokaže sva ljubav i shvaćanje za njene 
potrebe, tako da ona osjeti, da je u središtu zanimanja, da osjeti, da je to za 
nju pisano, da je pisano s ljubavlju i velikim predanjem. Naša hrvatska mla¬ 
dež mora osjetiti, da ona nije nešto drugo nego oni, koji za nju pišu knjige 
i koji joj govore o slavnoj hrvatskoj prošlosti. Ona mora osjetiti, da je sve 
ono, što se govori, istina, da je sve to samo odraz velike stvarnosti. Ona 
mora osjetiti, da je hrvatsko domoljublje čista i stvarna istina, da je pove¬ 
zanost svih hrvatskih narodnih slojeva čvrsta i neprelomljiva, ona mora 
osjetiti, da je sve to naše, da smo svi jedno, da nam je svima zajednička 
majka naša draga domovina Hrvatska, na čijoj smo njivi tako sretno zaorali 
»prve brazde«. , (A. T.) 

ANTE JAKŠIĆ 

U MOM SEOCU 


Niske kuće sve su, malene i mile, 
Krovovi se smiješe od lagane stre je, 

U sobama nema ni znata ni svile, 

Ipak, blago moje tamo sve je. 

Moja mila mati do prozora šuti 
U seljačkom lakom šarenom odijelu, 
Ona uvijek radi, maramicu nosi 
Na visokom blijedom navoranom čelu. 


Ona nema blaga da mi može dati, 

Ona nema đerdan od bisera sitna, 
Moja mila mati seljanka je dična 
Bez uresa gorda, ponosna i kitna... 

Ona ima srce, koje vječno voli — 

Ona ima dušu, što sveđ živi za me, 

O, molitva njena samo jedno žudi, 

Da joj dijete njeno ne zna pute tame. 


PODJELA NAGRADA PREMA I. NATJEČAJU 

Nagrade L nagradnog natječaja prema uvjetima, objelodanjenim 
u H. M. br. 1 —2 godište 25 str. 47. 

podijeljene su ovim učenicima: 

A. Za najbolju pripovijetku, novelu ili pjesmu: 

I. nagradu Kn 400 .— dobiva Ivan Težak, Zagreb, za pripo¬ 
vijest »Glas očevih riječi« H. M. br. 4 

11. nagradu Kn 200 .— dobiva Ivan Banko, Vinkovci za pjesmi¬ 
cu »Ponosni Zagreb — Grad« H. M* br. 4. 

B. nagradu Kn 400. dobiva Ivica Katušič, Zagreb za prikaz: 
»Ličke pripovijesti Mile Budaka« H. M. 5. 

111. nagradu Kn 100 .— dobiva Dragutin Palatinuš, Grubišno 
Polje za pjesmicu »Zimsko jutro« H. M. br. 4. 

Ostale nagrade ostale su nerazdijeljene, jer do 5. broja nije stiglo 
dovoljno uspjelih radova. 

Nagrade II. natječaja bit će objelodanjene u slijedećem broju 
jer je rok tog natječaja produljen do 15. travnja. Bit će podijeljeno 
ukupno 10 nagrada u vrijednim i zanimljivim knjigama ponajboljih 
hrvatskih pisaca. 

NOVI NATJEČAJ ZA KNJIŽEVNOST 

glasi isto onako, kao i onaj, koji je raspisan u H. M. broj 1 — 2 . godište 
25. str. 47., a vrijedi za slijedeće brojeve 6. — 10. ovog godišta. 


»Hrvatska Mladost«, list za zabavu i pouku srednjoškolske mladeži. Izdaje Društvo hrvatskih 
srednjoškolskih profesora. List izlazi svakog mjeseca izuzevši mjesece praznika. Urednik prof. 
Đuro Arhanić. Pretplata godišnje Kn 60.—, pojedini broj Kn 6.—. Rukopisi se šalju na uredništvo 
H. M., Zagreb, Ilirski trg 5a/I, a pretplata i naručbe na upravu Zagreb, Bauerova 17. Brzoglas 
23.316. Čekovni račun br. 31.665. Tisak: »Tipografija«, Zagreb, Preradovićev trg 2. 

Za tiskaru odgovara Ivan Ivanković, Zagreb, Selska cesta 47. 

KRIŽALJKA (4 boda) 
Sastavio: Vjekoslav Pesenti 

Vodoravno: 1. ugao. — 3. sukob 
naroda. — 5. uzvik čuđenja. — 6. dio 
glave, organ sluha (množ.) — 8. dva sa¬ 
moglasnika, magareće oglašivanje, — 
10. najviša gora u Grčkoj, sjedište bo¬ 
gova. — 12. ratno oružje. — 14. gunj, 
grubo seljačko sukno. — 16. sto u škol¬ 
skoj sobi za nastavnika. — 17. pokosi 

— 18. troznamenkasti broj. — 20. orno- 
tati. — 23. prijedlog. — 25. organ vida. 

— 26. staroegipatsko božanstvo. — 27. 
proizvod pčele. — 28. dio kuće, sprat. 

Uspravno: 1. upitna zamjenica. 

— 2. vrsta šešira, tulac. — 3. glavni 
grad Italije. — 4. lična zamjenica. — 
5. vrsta psa. — 7. grad u Dalmaciji. 

— 9. grad u Gornjoj Italiji. — 10. loše, 
zlo. — 11. iranski element u Prednjoj 
Indiji. — 13. velika rijeka u Rusiji, 
stara mjera. — 15. čekić. — 17. indu¬ 
strijska biljka. — 19. vrsta pjesme. — 
21. ustrojstvo vojske i slično. — 22. 
tijek. — 24. inic. autora naše himne. — 
26. najistaknutiji dio kopna, kap. 

ANAGRAM (3 boda) 

Sastavio: Zvonimir Turek 


MIRNA DOLINA 


Čas priroda, čista, bez grijeha, 
čas Goldoni pun vedra smijeha. 


ZAGONETKA (3 boda) 
Sastavio: Ilija Stanić 

Potočna sam životinja, 
i živim u vodi. 

De razmisli malo bolje, 
pa me sad pogodi. 

Kada si me pogodio, 
onda na kraj dodaj slovo, 
tad dobivaš nešto drugo: 
mrtvačevo mjesto novo. 

Kad si sve to pogodio, 
onda slova porazmjesti. 
Tad nastaje jedna mjera, 
koja služi kod papira. 

REBUS (2 boda) 
Sastavio: Ilija Stanić 

NAS KNJIŽEVNIK (3 boda) 
Sastavio: Mladen Fancev 

Riječi se uvrštavaju u lik vodoravno, 
a u svako polje dolazi po jedno slovo. 

1. prastar. — 2. naš pučki izraz za 
građanina. — 3. grkokatolik. — 4. pla- 
nimetrijski lik. — 5. grad na otoku 
Visu. — 6. mladi jarac. 

Slova u deblje obrubljenom dijelu 
lika, čitana u vodoravnim skupovima, 
daju ime i prezime našeg noveliste, 
romanopisca i dramatika (»Olga 1 
Lina«, »Otrovana srca«, »Jelkin Bosi¬ 
ljak« i dr.). 

























































BROJČANA ISPUNJALJKA (3 boda) 
Sastavio: Stjepan Aleksić. 

Brojeve treba zamijeniti slovima da se 
dobiju opisane riječi. Isti broj znači isto 
slovo. 

a) muško ime (deminutiv), b) priljepči- 
va dječja bolest, c) užas, d) izaći na po¬ 
vršinu, e) predikat, f) koji je od kože, g) 
zaštita ratnika u srednjem vijeku (mno¬ 
žina), h) umotati, i) tek, j) vrsta zanatli¬ 
je, k) bezbojno ulje, upotrebljava se za 
pravljenje boja, 1) glinene ploče, služe za 
pokrivanje krovova. 

Riječi u dva deblje obrubljena stupca, 
čitana odozgo prema dolje, daju ime i 
prezime slavonskog pisca, te jedan nje¬ 
gov roman. 

NA U VAŽENJE! 

Današnjim brojem započinje peti 
nagradni natječaj u rješavanju zagone - 
taka. Rješenja šaljite uredno i na vri¬ 
jeme, da nagrada ne izostane. 

Primanje odgonetaka iz broja 5. pro¬ 
dužuje se do 20. travnja 1941. uključivo . 
Odgonetke , koje stignu iza toga roka 
ne će se uzimati nikako u obzir. 

NAPOMENA! 

Rubrika »Razbibriga« je nagradna, te 
će se onima, koji postignu najveći broj 
bodova, nakon posljednjih 5 brojeva 
podijelili lijepe i vrijedne nagrade u 
knjigama. 

Sva pošta se šalje na adresu: Ernest 
Fabry, Zagreb, Ilica 67, II. 

Odgonetke se mogu slati i na dopis¬ 
nici. 

Surađujte svi! 


RJEŠENJE ZAGONETAKA IZ BROJA 4 

PRIGODNA KRIŽALJKA: 

Vodoravno: 1. keks, 5. okop, 

8. oporo, 10. d,d, 11. ml., 12. k, i„ 

13. ekloga, 16. Sretan Božić, 19. 

on, 20. an, 21. la, 22. os, 24. ar, 

26. et, 28. dvanaestim, 35. I(vo) 
V(ojnović), 36. ro, 38. vo, 39. Itaka, 
41. Anka, 42. Iran. 

Uspravno: 1. koks, 2. Epir, 3. 
ko, 4. i 34. vod. Sretna Nova Go¬ 
dina, 5. odgonetati, 6. om, 7. pluća* 

9. Oka, 10. doba, 14. 1, n, 15. a, ž, 

17. e, o, 18. ii, 22. odora, 23. sv., 

25. rado, 27. ti, 29. Ag, 30. e r i, 31. 

sni, 32. Nika, 33. avan, 37. on, 
40. ar. 

SLAGALJKA: 

Vuk mijenja dlaku, ali ćud nikada. 

AKROSTIH: 

Božić 

SLOVCANI MOZAIK: 

Bog j espor, ali dostižan, 
tisa, Pind, žagor, sobe, loj, 

LANČANICA: 

Od početka do druge deblje linije: 
1. drob, 2. milo, 3. Blaž, 4. dari, 5. 
pleć. 

Od prve deblje crte do kraja: 

1. biti, 2. ovan, 3. žena, 4. Inka. 
5. ćato. 

Od početka do kraja: 

1. drobiti, 2. Milovan, 3. blažena, 
4. Darinka, 5. plećato. — Božić —. 

POVEZANI MAGIČNI KVADRATI: 


I. kvadrat: 1. Kama, 
maza, 4. alav. 

2. 

Aral, 

3. 

n. kvadrat: 1. sako, 
kapa, 4. onaj. 

2. 

avan, 

3. 

III. kvadrat: 1. zamka, 2. avion, 
3. misli, 4. kolan, 5. Anina. 

IV. kvadrat: 1. soko, 
kava, 4. onaj. 

2. 

ovan, 

3. 

V. kvadrat: 1. Anto, 

2. 

nauk, 

3. 


tupe, 4. oker. 

— Kosor —. 

REBUS: 

Nagodba 

LOGOGRIF: 

Inka — Anka 

ADRESA: 

Kostajnica 
KONJIĆEV SKOK: 

Uredbe su dragocjeni kami, 

Zapt je zlato, posluh, biser sami. 

MAGIČNI LIK: 

1. zaton, 2. kapelan, 3. tenor, 4, 
Koloman, 5. narav. 



































